hotchpotch/miracl-hf-unified huggingface dataset:
ฟุตบอลทีมชาติอังกฤษรุ่นอายุไม่เกิน 21 ปี
ฟุตบอลทีมชาติอังกฤษรุ่นอายุไม่เกิน 21 ปี () เป็นทีมฟุตบอลรุ่นอายุไม่เกิน 21 ปี ประจำประเทศอังกฤษ อยู่ภายใต้การควบคุมและเป็นตัวแทนของสมาคมฟุตบอลอังกฤษในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ที่จัดขึ้นทุก 2 ปี
รายชื่อผู้เล่นที่ถูกเรียกตัวเพื่อลงแข่งขันรายการ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019
รายชื่อผู้เล่นที่เคยถูกเรียกตัวในรอบ 12 เดือนล่าสุด:.
สโมสรฟุตบอลรอชเดล
สโมสรฟุตบอลรอชเดล () เป็นสโมสรฟุตบอลอาชีพในเมืองรอชเดล เกรตเตอร์แมนเชสเตอร์ ประเทศอังกฤษ ปัจจุบันลงแข่งขันในลีกวัน ลีกระดับสามของระบบลีกฟุตบอลอังกฤษ มีฉายาว่า "เดอะเดล" สโมสรก่อตั้งขึ้นในปี ค.ศ. 1907 และใช้สนามกีฬาสปอตแลนด์เป็นสนามเหย้าตั้งแต่ ค.ศ. 1920 และได้เข้าร่วมฟุตบอลลีกในปีถัดมา รอชเดลสามารถเลื่อนชั้นขึ้นมาได้ 3 ครั้งในปี ค.ศ. 1969, 2010 และ 2014 สโมสรมีแฟนบอลที่จงรักภักดี และมีผู้เข้าชมโดยเฉลี่ย 2,000 คนต่อนัด
อ็อทโท ฮาน
อ็อทโท ฮาน () เป็นนักเคมีชาวเยอรมัน เขาเป็นผู้บุกเบิกสาขากัมมันตภาพรังสีและรังสีเคมี และได้รับการยอมรับนับถือเป็น "บิดาแห่งเคมีนิวเคลียร์" เขาได้รับรางวัลโนเบลสาขาเคมีในปี ค.ศ. 1944 สำหรับผลงานการค้นพบข้อพิสูจน์การมีอยู่ของปฏิกิริยานิวเคลียร์ฟิชชัน
ฮานเป็นหนึ่งในนักวิทยาศาสตร์ระดับหัวกะทิของเยอรมนีเพียงไม่กี่คนที่ยืนอยู่ฝ่ายตรงข้ามกับระบอบนาซีและการต่อต้านยิว หลังสงครามโลกครั้งที่สอง ฮานเป็นหนึ่งในนักวิทยาศาสตร์หัวกะทิทั้งเก้าของเยอรมนีที่ถูกควบคุมตัวไปอังกฤษ เมื่อฮานและนักวิทยาศาสตร์คนอื่น ๆ ได้เห็นผลของการทิ้งระเบิดนิวเคลียร์ที่ฮิโรชิมะและนางาซากิ เขาก็ผันตัวเป็นแกนนำการรณรงค์ต่อต้านการใช้นิวเคลียร์เป็นอาวุธ ฮานถูกส่งตัวกลับไปเยอรมนีตะวันตกในปี ค.ศ. 1946 และกลายเป็นผู้ก่อตั้งและประธานคนแรกของสมาคมมักซ์พลังค์
ลิทเทิล ร็อก โปรเจกต์
ลิทเทิล ร็อก โปรเจกต์ () เป็นอัลบั้มชุดพิเศษซึ่งเกิดจากการร่วมมือกันของ 4 ค่ายเพลงร็อก คือ มอร์ มิวสิค, แมดแคทซ์, จีนี่เรคอร์ดส และอัพจี ในเครือจีเอ็มเอ็ม แกรมมี่ เป็นการรวมกันเฉพาะกิจของวงดนตรีร็อกรุ่นใหม่ที่ได้รับความนิยมในขณะนั้นจำนวน 7 วง คือ กะลา, เอบีนอร์มัล, อุลตร้า ช้วดส์, พาราด็อกซ์, ซีล, ไอ-แซ็ค และ แคลช โดยได้นำ 25 บทเพลงที่ได้รับความนิยมของวงไมโคร มาเรียบเรียงและขับร้องใหม่ในรูปแบบเฉพาะของแต่ละวง
อัลบั้มนี้วางจำหน่ายเมื่อวันที่ 4 พฤศจิกายน พ.ศ. 2546 และจำหน่ายออกเป็น 2 ชุด คือ Vol.1 จำนวน 12 เพลง และ Vol.2 จำนวน 13 เพลง และจากความสำเร็จของอัลบั้มนี้ส่งผลให้มีการจัดคอนเสิร์ตใหญ่ฉลองความสำเร็จในชื่อ ลิทเทิล ร็อก โปรเจกต์ ร็อก ไซส์ เอส คอนเสิร์ต อิน ฟรีดอม ฟันเดย์ ขึ้นเมื่อวันที่ 22 พฤศจิกายน พ.ศ. 2546 ที่ อิมแพ็ค อารีน่า เมืองทองธานี
รัตนาพร ปักการะถา
รัตนาพร ปักการะถา (เกิด ) เธอเป็นนักยกน้ำหนักหญิงชาวไทยที่เล่นประเภท 53 กิโลกรัม และยังเป็นตัวแทนทีมชาติไทยในการแข่งขันยกน้ำหนักระดับนานาชาติ
เธอเคยได้รับเหรียญทองในการแข่งขันโอลิมปิกเยาวชนฤดูร้อน 2014
และเธอยังเคยเข้าร่วมการแข่งขันยกน้ำหนักชิงแชมป์โลกในการแข่งขันยกน้ำหนักชิงแชมป์โลก 2015
สโมสรฟุตบอลคอเวนทรีซิตี
สโมสรฟุตบอลคอเวนทรีซิตี () เป็นสโมสรฟุตบอลอาชีพ ตั้งอยู่ที่คอเวนทรี เทศมณฑลเวสต์มิดแลนด์ ประเทศอังกฤษ ปัจจุบันกำลังลงเล่นในลีกวัน ลีกระดับที่สามของอังกฤษ หลังจากที่เลื่อนชั้นจากลีกทูในฤดูกาล 2016-17
คอเวนทรีซิตี ก่อตั้งขึ้นในนามสโมสรฟุตบอลซิงเกอร์ในปี ค.ศ. 1883 ก่อนที่จะเปลี่ยนมาใช้ชื่อปัจจุบันในปี ค.ศ. 1898 และเข้าร่วมฟุตบอลลีกในปี ค.ศ. 1919 สโมสรคว้าแชมป์เอฟเอคัพในปี ค.ศ. 1987 ด้วยการเอาชนะทอตนัมฮอตสเปอร์ 3–2 คอเวนทรีเป็นหนึ่งในห้าสโมสรที่คว้าแชมป์เอฟเอคัพและเอฟเอยูธคัพในฤดูกาลเดียวกัน ทั้งยังเคยเข้าไปถึงรอบรองชนะเลิศของฟุตบอลลีกคัพในปี ค.ศ. 1981 และ 1990 พวกเขาได้กลับไปเวมบลีย์อีกครั้งในเดือนเมษายน ค.ศ. 2017 และเอาชนะออกซฟอร์ดยูไนเต็ด 2–1 คว้าแชมป์ฟุตบอลลีกโทรฟีได้สำเร็จ
สโมสรมีฉายาว่า "สีฟ้า" ตามสีชุดแข่งขัน คอเวนทรีเป็นหนึ่งในสโมสรที่ก่อตั้งพรีเมียร์ลีกในปี ค.ศ. 1992 พวกเขาเคยอยู่บนลีกสูงสุดของอังกฤษ 34 ฤดูกาลติดต่อกัน ก่อนที่จะตกชั้นในปี ค.ศ. 2001 และเมื่อผ่านไปอีก 11 ฤดูกาลในแชมเปียนชิป คอเวนทรีก็ตกชั้นสู่ลีกวันในปี ค.ศ. 2012 นับเป็นการตกชั้นมาอยู่ในลีกระดับที่สามเป็นครั้งแรกนับตั้งแต่ปี ค.ศ. 1964 และในปี ค.ศ. 2017 พวกเขาตกชั้นสู่ลีกทู ซึ่งเป็นลีกระดับที่สี่ เป็นครั้งแรกนับตั้งแต่ ค.ศ. 1959.
คอเวนทรีผ่านการคัดเลือกไปเล่นการแข่งขันระดับทวีปสองครั้ง ครั้งแรกในฤดูกาล 1970–71 พวกเขาลงแข่งขันในยูโรเปียน อินเตอร์-ซิตีส์แฟส์คัป (ปัจจุบันคือยูฟ่ายูโรปาลีก) ผ่านเข้าไปถึงรอบที่ 2 พวกเขาเปิดบ้านเอาชนะบาเยิร์นมิวนิก 2–1 ในเลกที่สอง แต่ก็ต้องตกรอบ เพราะในเลกแรก พวกเขาแพ้ถึง 1–6 ที่เยอรมนี ต่อมาในยูฟ่าคัพวินเนอร์สคัพ ฤดูกาล 1987–88 สโมสรไม่สามารถเข้าร่วมการแข่งขันได้ เนื่องจากสโมสรฟุตบอลอังกฤษติดโทษห้ามลงเล่นในเกมยุโรป อันเนื่องมาจากภัยพิบัติเฮย์เซล
ตั้งแต่ปี ค.ศ. 1899-2005 คอเวนทรีซิตีใช้ไฮจ์ฟีลด์โรดเป็นสนามเหย้า และยังเป็นสนามแห่งแรกที่ติดเก้าอี้ครบทุกที่นั่งในอังกฤษ โดยติดครบในปี ค.ศ. 1981 ต่อมาในปลายทศวรรษ 1990 ผู้บริหารตัดสินใจสร้างสนามแข่งขันแห่งใหม่ที่โรว์ลีย์สกรีน ซึ่งก็คือริโคห์อารีนา ความจุ 32,609 ที่นั่ง เปิดใช้งานในเดือนสิงหาคม ค.ศ. 2005 ซึ่งสโมสรก็ลงเล่นนัดเหย้าที่นั่นตลอดจนถึงปัจจุบัน ยกเว้นในฤดูกาล 2013–14 ที่ต้องย้ายไปเล่นที่สนามกีฬาซิกส์ฟีลด์ของนอร์แทมป์ตันทาวน์ ซึ่งอยู่ห่างออกไป เป็นการชั่วคราว เนื่องจากติดปัญหาเรื่องการเช่า
ราชอาณาจักรฝรั่งเศส (1791–1792)
ราชอาณาจักรฝรั่งเศส (, ) ราชอาณาจักรภายใต้รัฐธรรมนูญปกครองฝรั่งเศสจาก 3 กันยายน ค.ศ. 1791 ถึง 21 กันยายน 1792 และระบอบราชาธิปไตยภายใต้รัฐธรรมนูญถูกแทนที่โดย สาธารณรัฐฝรั่งเศสที่ 1
ในวันที่ 3 กันยายน ค.ศ. 1791 สภานิติบัญญัติแห่งชาติบีบให้ พระเจ้าหลุยส์ที่ 16 ลงพระนามใน รัฐธรรมนูญฝรั่งเศส พ.ศ. 2334 เป็นผลให้เกิดการเปลี่ยนแปลงการปกครองจากระบอบ สมบูรณาญาสิทธิราชย์ เป็นระบอบ ราชาธิปไตยภายใต้รัฐธรรมนูญ
หลังจากเหตุการณ์โจมตีพระราชวังตุยเลอรีส์ซึ่งเป็นที่ประชุมสภานิติบัญญัติแห่งชาติเมื่อวันที่ 10 สิงหาคม ค.ศ. 1792 วันรุ่งขึ้นคือวันที่ 11 สิงหาคม ได้มีการยกเลิก รัฐธรรมนูญฉบับ พ.ศ. 2334 จากนั้น สภากงว็องซียงแห่งชาติ หรือ สมัชชาแห่งชาติฝรั่งเศส ที่เพิ่งได้รับการเลือกตั้งภายใต้การนำของ มักซีมีเลียง รอแบ็สปีแยร์ ได้ประกาศยกเลิกระบอบราชาธิปไตยภายใต้รัฐธรรมนูญพร้อมกับเปลี่ยนเป็นระบอบประชาธิปไตยแบบสาธารณรัฐหรือ สาธารณรัฐฝรั่งเศสที่ 1 เมื่อวันที่ 21 กันยายน ค.ศ. 1792 เป็นอันสิ้นสุด 203 ปีแห่งการปกครองฝรั่งเศสของ ราชวงศ์บูร์บง
สโมสรฟุตบอลปีเตอร์โบโรยูไนเต็ด
สโมสรฟุตบอลปีเตอร์โบโรยูไนเต็ด () เป็นสโมสรฟุตบอลอาชีพ ตั้งอยู่ที่ปีเตอร์โบโร เทศมณฑลเคมบริดจ์เชอร์ ประเทศอังกฤษ ปัจจุบันลงเล่นในลีกวัน ลีกระดับที่สามของอังกฤษ
ปีเตอร์โบโรยูไนเต็ด ก่อตั้งในปี ค.ศ. 1934 และเคยลงเล่นในอดีตมิดแลนด์ลีก ซึ่งพวกเขาคว้าได้ 6 สมัย ต่อมาได้เข้าร่วมฟุตบอลลีกในปี ค.ศ. 1960 สนามเหย้าของสโมสรคือสนามกีฬาลอนดอนโรด หรือเรียกตามชื่อผู้สนับสนุนคือ "อาแบ็กซ์สเตเดียม" ฉายาของสโมสรคือ "เดอะพัช". พวกเขาตกชั้นจากแชมเปียนชิปในวันสุดท้ายของฤดูกาล 2012–13 ทำให้ต้องลงมาเล่นในลีกวัน อันดับที่สูงที่สุดของสโมสรคืออันดับที่ 10 ในแชมเปียนชิป ปีเตอร์โบโรคว้าแชมป์ฟุตบอลลีกโทรฟี ฤดูกาล 2013–14 ด้วยการเอาชนะเชสเตอร์ฟีลด์ 3–1 ในนัดชิงชนะเลิศที่สนามกีฬาเวมบลีย์ เมื่อเดือนมีนาคม ค.ศ. 2014
แยกหัวลำโพง
แยกหัวลำโพง () เป็นทางแยกหนึ่งในพื้นที่แขวงรองเมือง เขตปทุมวัน และแขวงมหาพฤฒาราม เขตบางรัก กรุงเทพมหานคร เป็นสี่แยกที่เป็นทางตัดกันของถนนพระราม 4, ถนนรองเมือง, ถนนมหาพฤฒาราม รวมถึงสะพานเจริญสวัสดิ์ 36 ซึ่งเป็นสะพานข้ามคลองผดุงกรุงเกษม เป็นสี่แยกที่อยู่ด้านหน้าสถานีรถไฟกรุงเทพ หรือสถานีรถไฟหัวลำโพง
รายพระนามและชื่อประธานในพิธีเปิดโอลิมปิก
กีฬาโอลิมปิก ในปัจจุบันเป็นการแข่งขันหลากหลายประเภทกีฬาทั้งฤดูร้อน ฤดูหนาว รวมถึงเยาวชน โดยจะจัดขึ้นทุกๆ 2 ปี สลับกันระหว่างโอลิมปิกฤดูร้อน และโอลิมปิกฤดูหนาว ในระหว่างพิธีเปิดโอลิมปิก ประธานคณะกรรมการโอลิมปิกสากลในสมัยนั้นๆจะกล่าวสุนทรพจน์ก่อนที่จะเชิญประธานในพิธีกล่าวเปิดอย่างเป็นทางการ ตามกฎบัตรโอลิมปิก ผู้ที่จะกล่าวเปิดกีฬาโอลิมปิกอย่างเป็นทางการจะต้องเป็นประมุขแห่งรัฐของประเทศเจ้าภาพ
ในข้อเท็จจริงนั้น ผู้ที่จะกล่าวเปิดกีฬาโอลิมปิกอย่างเป็นทางการจะต้องเป็นประมุขแห่งรัฐของประเทศเจ้าภาพ ทั้งฐานะประมุขของราชวงศ์ หรือประธานาธิบดีก็ตาม นอกจากนี้ในกรณีที่ประมุขแห่งรัฐไม่สามารถทำหน้าที่ได้ก็จะสามารถใช้รองประธานาธิบดี, สมาชิกของราชวงศ์ หรือผู้สำเร็จราชการทำหน้าที่แทนได้ ตามกฎบัตรโอลิมปิกหมวกที่ 5 ข้อที่ 29 จะกำหนดคำกล่าวสุนทรพจน์ไว้ดังนี้
อย่างไรก็ตาม ในพิธีเปิดโอลิมปิกฤดูหนาว 2010 ผู้สำเร็จราชการแคนาดา มีชาแอล ชอง ได้ใช้รูปแบบสุนทรพจน์ของโอลิมปิกฤดูร้อนแทน โดยกล่าวว่า
ในปี 1960 ประธานาธิบดีแห่งประเทศอิตาลี จิโอวานี กรองกี ได้กล่าวเปิดการแข่งขันเป็นภาษาอิตาลี โดยกล่าวว่า
ในปี 1964 สมเด็จพระจักรพรรดิฮิโระฮิโตะ แห่งญี่ปุ่น ทรงกล่าวเปิดการแข่งขันเป็นภาษาญี่ปุ่น โดยกล่าวว่า
ในปี 1976 สมเด็จพระราชินีนาถเอลิซาเบธที่ 2 แห่งแคนาดา ทรงกล่าวเปิดการแข่งขันเป็นภาษาฝรั่งเศส ตามด้วยภาษาอังกฤษ โดยกล่าวว่า
ในปี 1980 ประธานาธิบดีแห่งสหภาพโซเวียต เลโอนิด เบรจเนฟ ได้กล่าวเปิดการแข่งขันเป็นภาษารัสเซีย โดยกล่าวว่า
ในปี 1984 ประธานาธิบดีแห่งสหรัฐอเมริกา โรนัลด์ เรแกน ได้กล่าวเปิดการแข่งขันว่า
ในปี 1988 ประธานาธิบดีแห่งสาธารณรัฐเกาหลี โน แท-อู ได้กล่าวเปิดการแข่งขันเป็นภาษาเกาหลี โดยกล่าวว่า
ในปี 1992 สมเด็จพระราชาธิบดีควน การ์โลสที่ 1 แห่งสเปน ทรงกล่าวเปิดการแข่งขันเป็นภาษาคาตาลัน และภาษาสเปน โดยกล่าวว่า
ในปี 1996 ประธานาธิบดีแห่งสหรัฐอเมริกา บิล คลินตัน ได้กล่าวเปิดการแข่งขันว่า
ในปี 1998 สมเด็จพระจักรพรรดิอะกิฮิโตะ แห่งญี่ปุ่น ทรงกล่าวเปิดการแข่งขันเป็นภาษาญี่ปุ่น โดยกล่าวว่า
ในปี 2000 ผู้สำเร็จราชการเครือรัฐออสเตรเลีย เซอร์ วิลเลียม ดีน ได้กล่าวเปิดการแข่งขันว่า
ในปี 2002 ประธานาธิบดีแห่งสหรัฐอเมริกา จอร์จ ดับเบิลยู. บุช ได้กล่าวเปิดการแข่งขันว่า
ในปี 2004 ประธานาธิบดีแห่งสาธารณรัฐเฮลเลนิก คอนแสตนติน สเตปฮาโนโปลุส ได้กล่าวเปิดการแข่งขันเป็นภาษากรีก โดยกล่าวว่า
ในปี 2006 ประธานาธิบดีแห่งประเทศอิตาลี คาร์โล อาเซกลิโอ ชัมปี ได้กล่าวเปิดการแข่งขันเป็นภาษาอิตาลี โดยกล่าวว่า
ในปี 2008 ประธานาธิบดีแห่งสาธารณรัฐประชาชนจีน หู จิ่นเทา ได้กล่าวเปิดการแข่งขันเป็นภาษาจีน โดยกล่าวว่า
ในปี 2012 สมเด็จพระราชินีนาถเอลิซาเบธที่ 2 แห่งสหราชอาณาจักรบริเตนใหญ่และไอร์แลนด์เหนือ ทรงกล่าวเปิดการแข่งขันว่า
ในปี 2014 ประธานาธิบดีแห่งสหพันธรัฐรัสเซีย วลาดีมีร์ ปูติน ได้กล่าวเปิดการแข่งขันเป็นภาษารัสเซีย โดยกล่าวว่า
ในปี 2016 รองประธานาธิบดีแห่งประเทศบราซิล มีแชล เตเมร์ ได้กล่าวเปิดการแข่งขันเป็นภาษาโปรตุเกส โดยกล่าวว่า
ในปี 2018 ประธานาธิบดีแห่งสาธารณรัฐเกาหลี มุน แจ-อิน ได้กล่าวเปิดการแข่งขันเป็นภาษาเกาหลี โดยกล่าวว่า
หมายเหตุ:
ฟาโรห์ปิเย
ปิเย หรืออาจจะเรียกว่า พิอังค์อิ เป็นกษัตริย์แห่งอาณาจักรคุชโบราณและได้ก่อตั้งราชวงศ์ที่ยี่สิบห้า เป็นผู้ปกครองแห่งอียิปต์ระหว่าง 744-714 ปีก่อนคริสตกาล พระองค์ปกครองอยู่ที่เมืองนาปาตา ซึ่งตั้งอยู่ในบริเวณนิวเบีย หรืออยู่ในประเทศซูดานในปัจจุบัน
พระองค์มีพระนามตอนขึ้นครองราชย์สองพระนามคือ อูซิมาเร และ สเนเฟอร์รู พระองค์ได้ศรัทธาและได้บูชาเทพอามุนเช่นเดียวกับกษัตริย์นิวเบียหลายพระองค์ พระองค์ทรงบูรณะวิหารอันยิ่งใหญ่ของอามุนที่เจเบล บาร์กัล ซึ่งถูกสร้างขึ้นครั้งแรกเมื่อรัชสมัยของฟาโรห์ทุตโมสที่สามแห่งราชอาณาจักรใหม่ โดยทำการว่าจ้างช่างแกะสลักหินจากอียิปต์มากมาย และเคยสันนิษฐานว่าพระองค์อาจจะพระนามตอนขึ้นครองราชย์ว่า 'เมนเคปเปอร์เร' แต่ปัจจุบันได้เชื่อพระนามนี้อาจจะเป็นของผู้ปกครองท้องถิ่นของเมืองธีบส์นามว่า ไอนิ ซึ่งเป็นผู้ปกครองในเวลาไล่เลี่ยกับรัชสมัยของฟาโรห์ปิเย
พระองค์เป็นพระราชโอรสของกษัตริย์คาซตาและพระราชินีเปบาทจ์มา พระองค์อาจจะมีพระมเหสีสามถึงสี่พระองค์ โดยพระมเหสีนามว่า อาบาร์ เป็นพระราชมารดาของฟาโรห์ทาฮาร์กา พระมเหสีอีกสามพระองค์คือ ทาบิริ, เพกซาเตอร์ และเคนซา
พระนามของพระโอรสและธิดาของฟาโรห์ปิเย:
ลำเส้นใยประสาท
ลำเส้นใยประสาท
เป็นมัดใยประสาท (มัดแอกซอน) ที่เชื่อมนิวเคลียสประสาทต่าง ๆ ของระบบประสาทกลาง
เพราะในระบบประสาทรอบนอก มัดใยประสาทเช่นเดียวกันจะเรียกว่า nerve fascicle (มัดใยประสาท)
ลำเส้นใยประสาทในระบบประสาทกลางแบ่งได้เป็น 3 ชนิด คือ ใยประสาทประสานงาน (association fiber) ใยประสาทเชื่อมซีกสมอง (commissural fiber) และใยประสาทโปรเจ็กชัน (projection fiber)
ลำเส้นใยประสาทยังอาจเรียกได้ด้วยว่า commissure (ใยประสาทเชื่อมซีกสมอง), fasciculus (มัดใยประสาท), หรือ decussation (ส่วนไขว้ทแยง)
ใยประสาทเชื่อมซีกสมอง เป็นตัวเชื่อมซีกสมองทั้งสองข้างในระดับเดียวกัน
ตัวอย่างก็คือ posterior commissure และ คอร์ปัส คาโลซัม
ส่วนไขว้ทแยงก็คือใยประสาทที่ข้ามไขว้ทแยงไปยังอีกซีกหนึ่งของสมองที่ไม่ใช่จุดกำเนิด (obliquely) เช่น ดังที่พบใน sensory decussation ที่ใยประสาทจากนิวเคลียส gracile nucleus และ cuneate nucleus ข้ามไขว้ทแยงไปยังซีกตรงข้ามของสมอง
ส่วนตัวอย่างของ fasciculus รวมทั้ง subthalamic fasciculus และ lenticular fasciculus
ใยประสาทในระบบประสาทส่วนกลางสามารถจัดเป็น 3 กลุ่มโดยวิถีทางและการเชื่อมต่อ
ลำเส้นใยประสาททีเชื่อมเขตต่าง ๆ ของคอร์เทกซ์ภายในซีกสมองเดียวกันจะเรียกว่า ลำเส้นใยประสาทประสานงาน (association tract)
ใยประสาทประสานงานที่ยาว จะเชื่อมกลีบสมองต่าง ๆ ภายในซีกสมองเดียวกัน เทียบกับใยประสาทประสานงานที่สั้น ซึ่งจะเชื่อมรอยนูน (gyri) ต่าง ๆ ภายในสมองกลีบเดียวกัน
ในบรรดาหน้าทีต่าง ๆ หนึ่งก็คือการเชื่อมศูนย์การรับรู้และความจำในสมอง
ลำเส้นใยประสาทเชื่อมซีกสมอง จะเชื่อมเขตคอร์เทกซ์ที่เหมือนกันในซีกสมองทั้งสองข้าง
โดยวิ่งข้ามซีกสมองหนึ่งไปยังอีกซีกหนึ่งผ่านสะพานที่เรียกว่า แนวเชื่อม (commissure)
ลำเส้นใยประสาทเชื่อมซีกสมองโดยมากจะวิ่งผ่านคอร์ปัส คาโลซัม
โดยมีบ้างที่วิ่งผ่าน anterior commissure และ posterior commissure ซึ่งเล็กกว่า
ลำเส้นใยประสาทชนิดนี้ช่วยให้สมองใหญ่ซ้ายขวาสื่อสารกับกันและกันได้
ลำเส้นใยประสาทโปรเจ็กชันเชื่อมเปลือกสมองกับ corpus striatum, diencephalon, ก้านสมอง, และไขสันหลัง
ยกตัวอย่างเช่น corticospinal tract จะส่งข้อมูลจากสมองใหญ่ไปยังไขสันหลัง
ส่วนลำเส้นใยประสาทโปรเจ็กชันอื่น ๆ จะส่งข้อมูลขึ้นไปยังเปลือกสมอง
เหนือต่อจากก้านสมอง ลำเส้นใยเช่นนี้จะกลายเป็นแผ่นประสาทที่กว้างและหนาแน่นซึ่งเรียกว่า internal capsule โดยอยู่ระหว่างทาลามัสและปมประสาทฐาน (basal ganglia)
ซึ่งหลังจากนั้นก็จะแผ่เป็นรูปพัดไปยังส่วนต่าง ๆ ของเปลือกสมอง
ซิบอร์นอล
ซิบอร์นอล () เป็นยาปฏิชีวนะชนิดหนึ่ง ซึ่งเริ่มแรกมีใช้ในรูปแบบสำหรับการฉีดพ่นเข้าช่องปากและลำคอ ยานี้เป็นสารที่ไม่ชอบน้ำ (lipophilic drug) ถูกใช้เป็นหลักในสเปนและอิตาลีในรูปแบบยาสเปรย์เฉพาะที่สำหรับรักษาการติดเชื้อแบคทีเรียและลดการอักเสบในช่องคอ จากคุณสมบัติที่ไม่ชอบน้ำของยานี้ ทำให้ซิบอร์นอลละลายน้ำได้น้อยมาก ซึ่งยากต่อการคิดค้นพัฒนายาดังกล่าวให้อยู่ในรูปแบบสารละลาย และทำให้มีการพัฒนารูปแบบยาเตรียมของซิบอร์นอลเพื่อใช้ในการรักษาตามข้อบ่งใช้นั้นมีอยู่น้อยและไม่คงที่ โดยจริงแล้ว ซิบอร์นอลมีจำหน่ายในตลาดยาเฉพาะในรูปแบบยาแขวนตะกอนสำหรับการพ่นสเปรย์เท่านั้น แต่ก็มีบางงานวิจัยที่พยายามศึกษาและประเมินความเป็นไปได้ในการพัฒนาสูตรยาซิบอร์นอลในรูปแบบสารละลายที่มีความคงตัวสำหรับใช้ในการฉีดพ่นทางช่องปากโดยใช้ระบบนำส่งยาที่เกิดไมโครอิมัลชัน (self-microemulsifying drug delivery system; SMEDDS) ซึ่งระบบดังกล่าวจะช่วยเพิ่มความสามารถในการละลายน้ำของซิบอร์นอลให้มากขึ้นจนถึงระดับที่เพียงพอต่อการตั้งตำรับซิบอร์นอลให้อยู่ในรูปแบบสารละลายความเข้มข้นสูงได้
โดยในการศึกษษข้างต้น สารละลายที่มีน้ำมันที่ถูกนำมาใช้ในการศึกษาได้แก่ ลาบราฟิล เอ็ม 1944 (Labrafil M1944), ลาบราฟิล เอ็ม 2124 (Labrafil M2125) และลาบราแฟค ซีซี (Labrafac CC) ส่วนลาบราซอล (Labrasol) และลาบราแฟค พีจี (Labrafac PG) เป็นสารลดแรงตึงผิว และมีทรานส์คูทอล (Transcutol) เป็นสารลดแรงตึงผิวร่วม ในการศึกษาจะมีการสร้างแผนภาพวัฏภาคไตรภาคเทียม (Pseudo-ternary phase diagrams) ขึ้นจากการไทเทรตระบบที่สารละลายที่มีน้ำ (aqueous phase) กับระบบที่สารละลายที่มีน้ำมัน (oil phases) ชนิดต่างๆที่มีส่วนผสมของสารลดแรงตึงผิวและสารลดแรงตึงผิวร่วมปริมาณที่เหมาะสม เพื่อหาพื้นที่การเกิดไมโครอิมัลซิฟิเคชัน (self-microemulsification region) และส่วนผสมของไมโครอิมัลชันที่เหมาะสม จากนั้นจึงมีการเตรียมเภสัชตำรับของยาดังกล่าวโดยอิงจากข้อมูลที่ได้ข้างต้นเพื่อนำไปประเมินความคงตัวและความหนืดของสารละลาย ผลพบว่า เภสัชตำรับของซิบอร์นอลในรูปแบบสารละลายที่พบว่ามีคุณสมบัติเหมาะสมที่สุดคือ ตำรับที่มีส่วนประกอบของลาบราฟิล เอ็ม 1944, ทรานส์คูทอล, ลาบราแฟค พีจี และตัวทำละลายร่วมที่ชอบน้ำ (โพรพิลีนไกลคอล หรือ PEG 200) ซึ่งเป็นสูตรตำรับที่ทำให้ยาเตรียมสารละลายซิบอร์นอลเข้มข้น (3%, w/v) ละลายได้อย่างสมบูรณ์, มีความคงตัวทางกายภาพได้นานมากถึง 2 เดือน ที่อุณหภูมิ 25 และ 4 องศาเซลเซียส และมีความหนืดกับสมบัติทางประสาทสัมผัสที่เหมาะสม
ปรากฏการณ์ที่เกิดในตา
ปรากฏการณ์ที่เกิดในตา 
หมายถึงปรากฏการณ์ทางการเห็นที่มีกำเนิดภายในตาเอง
ตาม ศ. นพ. แฮร์มันน์ ฟอน เฮล์มโฮลทซ์
"ภายใต้ภาวะที่เหมาะสม แสงที่ตกลงที่ตาอาจทำให้เห็นวัตถุบางอย่างภายในตาเอง การรับรู้เช่นนี้เรียกว่า "entoptical" (เกิดในตา)"
ภาพที่เกิดในตามีมูลฐานทางกายภาพจากรูปซึ่งตกลงที่จอตา
ดังนั้น จึงเป็นคนละเรื่องจากภาพลวงตา ซึ่งเป็นปรากฏการณ์รับรู้ที่เกิดจากการตีความภาพของสมอง
แต่เพราะภาพที่เกิดในตามาจากปรากฏการณ์ในตาเอง จึงมีลักษณะอย่างหนึ่งเหมือนกับภาพลวงตาและประสาทหลอน คือ ผู้ที่เห็นไม่สามารถแชร์สิ่งที่เห็นโดยเฉพาะและโดยตรงกับผู้อื่น
หมอเฮล์มโฮลทซ์
ได้กล่าวถึงปรากฏการณ์ที่เห็นได้ง่าย ๆ โดยบางคน แต่ไม่เห็นเลยโดยคนอื่น ๆ 
ความหลายหลากเช่นนี้ไม่น่าแปลกใจเพราะตาของแต่ละคนมีลักษณะโดยเฉพาะ ๆ ดังนั้น ภาพเช่นนี้ที่แต่ละคนเห็นจึงไม่เหมือนกับของคนอื่น ๆ
เพราะความต่างกันของตาแต่ละคนและความไม่สามารถแชร์สิ่งเร้าที่เหมือนกัน ปรากฏการณ์นี้จึงไม่เหมือนกับการเห็นอย่างอื่น ๆ 
และก็ไม่เหมือนภาพลวงตาประเภทที่ทำให้เกิดโดยให้ดูสิ่งเร้าเหมือน ๆ กันด้วย
ตัวอย่างของปรากฏการณ์ที่เกิดในตารวมทั้ง
ปรากฏการณ์หนึ่งที่อาจจัดว่าเกิดในตาถ้าขนตาจัดเป็นส่วนของตาก็คือ การเห็นแสงเลี้ยวเบนผ่านขนตา
ซึ่งจะปรากฏเป็นจานแสงที่มีเส้นพร่ามัวหลายเส้น (คือเงาของขนตา) วิ่งข้าม แต่ละเส้นจะมีสีต่าง ๆ
โดยรูปจานจะมาจากรูม่านตา
คลอฟอคตอล
คลอฟอคตอล () เป็นยาปฏิชีวนะที่มีคุณสมับติในการยับยั้งการเจริญของแบคทีเรีย (bacteriostatic antibiotic) มีข้อบ่งใช้สำหรับการรักษาโรคที่เกิดจากการติดเชื้อแบคทีเรียแกรมบวกในระบบทางเดินหายใจ และระบบหู คอ จมูก ปาก ยานี้มีจำหน่ายในตลาดยาฝรั่งเศสและอิตาลีภายใต้ชื่อการค้า Octoplus และ Gramplus ตามลำดับ ยานี้ไม่มีผลต่อแบคทีเรียแกรมลบ จึงไม่สามารถใช้ในการรักษาโรคติดเชื้อต่างๆที่เกิดจากการติดเชื้อแบคทีเรียแกรมลบได้ พบว่า ยานี้สามารถแพร่ผ่านเข้าไปยังเนื้อเยื่อปอดของมนุษย์ได้ดี
ลีเซอ ไมท์เนอร์
ลีเซอ ไมท์เนอร์ () เป็นนักฟิสิกส์สัญชาติออสเตรีย-สวีเดน ซึ่งศึกษาในด้านการสลายให้กัมมันตรังสีและฟิสิกส์นิวเคลียร์ เธอร่วมกับออทโท ฮาน เป็นผู้นำนักวิทยาศาสตร์กลุ่มเล็กๆที่ค้นพบนิวเคลียร์ฟิชชันของยูเรเนียมซึ่งเกิดขึ้นเมื่อได้รับนิวตรอนเพิ่มเข้าไป ไมท์เนอร์และฮานสามารถเข้าใจกระบวนการฟิชชันซึ่งแบ่งอะตอมนิวเคลียสของยูเรเนียมออกเป็น 2 อะตอมนิวเคลียสที่มีขนาดเล็กกว่า ซึ่งการจะเกิดขึ้นได้จำเป็นต้องปลดปล่อยพลังงานมหาศาลออกมา นิวเคลียร์ฟิชชั่นจากเครื่องปฏิกรณ์นิวเคลียร์นั้น สามารถใช้สร้างความร้อนและแปรเปลี่ยนเป็นพลังงานไฟฟ้า การเข้าใจถึงกระบวนการนี้ได้เป็นรากฐานของการสร้างอาวุธนิวเคลียร์โดยสหรัฐอเมริกาในช่วงสงครามโลกครั้งที่สอง
ลีเซอ ไมท์เนอร์ เกิดในครอบครัวยิวในกรุงเวียนนา เมื่อแรกเกิดเธอมีชื่อว่า อลีเซอ บิดาของเธอเป็นนักกฎหมายชาวยิวกลุ่มแรกๆในออสเตรีย ตลอดช่วงการทำงานตลอดชีวิตเธอ เธอใช้เวลาอยู่ในกรุงเบอร์ลินยาวนานที่สุด โดยเป็นอาจารย์และหัวหน้าภาควิชาประจำสถาบันไคเซอร์วิลเฮล์ม เธอเป็นสตรีคนแรกที่ได้รับตำแหน่งศาสตร์จารย์ด้านฟิสิกส์ในประเทศเยอรมนี อย่างไรก็ตาม เธอถูกถอดออกจากตำแหน่งนี้เมื่อกฎหมายเนือร์นแบร์กเพื่อต่อต้านยิวถูกตราขึ้นโดยรัฐบาลนาซีในปี 1935 ภัยคุกคามจากระบอบนาซีทำให้เธอตัดสินใจอพยพไปยังสวีเดนในปี 1938 และอาศัยอยู่ที่นั่นเป็นเวลาหลายปีจนได้สัญชาติสวีเดน
โรคพิษสุรา
โรคพิษสุรา () เป็นคำกว้าง ๆ หมายถึงการดื่มแอลกอฮอล์แล้วส่งผลต่อปัญหาสุขภาพกายหรือจิต เดิมโรคนี้แบ่งเป็นสองชนิด คือ การดื่มแอลกอฮอล์ในทางที่ผิด (alcohol abuse) และการติดแอลกอฮอล์ (alcohol dependence) ในบริบทการแพทย์ ถือว่าโรคพิษสุรามีเกณฑ์เหล่านี้ตั้งแต่สองข้อขึ้นไป ได้แก่ บุคคลดื่มสุราปริมาณมากเป็นเวลานาน ลดปริมาณการดื่มได้ยาก ใช้เวลานานมากกับการหาและดื่มแอลกอฮอล์ มีความต้องการดื่มแอลกอฮอล์อย่างหนัก การดื่มทำให้ไม่สามารถปฏิบัติหน้าที่รับผิดชอบได้ การดื่มทำให้เกิดปัญหาสังคม การดื่มทำให้เกิดปัญหาสุขภาพ การดื่มทำให้เกิดสถานการณ์เสี่ยง มีอาการถอนเมื่อหยุดดื่ม และเกิดความชินแอลกอฮอล์หลังดื่ม สถานการณ์เสี่ยงได้แก่ การดื่มและการขับยานพานหะ หรือมีการร่วมประเวณีที่ไม่ปลอดภัย เป็นต้น การดื่มแอลกอฮอล์มีผลต่อร่างกายทุกส่วน แต่มีผลกระทบต่อสมอง หัวใจ ตับ ตับอ่อนและระบบภูมิคุ้มกันมากเป็นพิเศษ ซึ่งสามารถทำให้เกิดการป่วยทางจิต กลุ่มอาการเวอร์นิกเก–คอร์ซาคอฟ ภาวะหัวใจเสียจังหวะ โรคตับแข็ง และเพิ่มความเสี่ยงของมะเร็งกับโรคกลุ่มอื่น การดื่มแอลกอฮอล์ระหว่างตั้งครรภ์สามารถเป็นอันตรายต่อทารกทำให้เกิดโรคสเปกตรัมทารกพิษสุราในครรภ์ โดยทั่วไปหญิงมีความไวต่อผลต่อกายและจิตท่ี่เป็นอันตรายของแอลกอฮอล์กว่าชาย
ปัจจัยสิ่งแวดล้อมและกรรมพันธุ์เป็นสององค์ประกอบที่สัมพันธ์กับโรคพิษสุรา โดยทั้งสององค์ประกอบมีผลอย่างละครึ่ง บุคคลที่มีบิดามารดาหรือพี่น้องที่มีโรคพิษสุรามีความเสี่ยงเป็นโรคพิษสุราเสียเองสูงกว่าบุคคลทั่วไปสามถึงสี่เท่า ปัจจัยสิ่งแวดล้อมได้แก่ อิทธิพลสังคม วัฒนธรรมและพฤติกรรม ระดับความเครียดสูง ความวิตกกังวล ร่วมกับราคาที่ไม่แพงและความหาได้ง่ายยังเพิ่มความเสี่ยงของโรคพิษสุรา บุคคลอาจดื่มต่อไปส่วนหนึ่งเพื่อป้องกันหรือบรรเทาอาการถอน หลังบุคคลหยุดดื่มแอลกอฮอล์ อาจมีอาการถอนระดับต่ำได้นานหลายเดือน ในทางการแพทย์ โรคพิษสุราถือว่าเป็นทั้งโรคทางกายและจิต แบบสำรวจและการทดสอบเลือดบางอย่างอาจตรวจพบบุคคลที่อาจเป็นโรคพิษสุรา มีการเก็บสารสนเทศเพิ่มเติมเพื่อยืนยันการวินิจฉัย
มาตรการป้องกันโรคพิษสุราอาจใช้การวางระเบียบและจำกัดการขายแอลกอฮอล์ การจัดเก็บภาษีแอลกอฮอล์เพื่อเพิ่มราคา และการจัดหาการรักษาที่ไม่แพง เนื่องจากปัญหาการแพทย์ที่เกิดได้ระหว่างอาการถอน การถอนพิษแอลกอฮอล์จึงควรมีการควบคุมอย่างระมัดระวัง วิธีที่ใช้กันบ่อยวิธีหนึ่งคือการใช้ยากลุ่มเบนไซไดอะซีพีน เช่น ไดอะซีแพม ซึ่งสามารุให้ระหว่างรับการรักษาในสถานพยาบาล หรือบางครั้งระหว่างที่บุคคลอยู่ในชุมชนโดยมีการควบคุมดูแลใกล้ชิด การป่วยทางจิตหรือการติดสารเสพติดอย่างอื่นอาจทำให้การรักษายุ่งยากขึ้น มีการใช้การสนับสนุนหลังถอนพิษ เช่น การบำบัดกลุ่มหรือกลุ่มสนับสนุนเพื่อป้องกันมิให้บุคคลกลับไปดื่มอีก อาจใช้ยาอะแคมโพรเสต (acamprosate) ไดซัลฟิแรม (disulfiram) หรือนัลเทร็กโซน (naltrexone) เพื่อช่วยป้องกันการดื่มอีก
องค์การอนามัยโลกประมาณว่าในปี 2553 มีผู้ป่วยโรคพิษสุรา 208 ล้านคนทั่วไป (ร้อยละ 4.1 ของประชากรอายุมากกว่า 15 ปี) พบบ่อยในชายและผู้ใหญ่ตอนต้น พบน้อยกว่าในวัยกลางคนและวัยสูงอายุ พบน้อยสุดในทวีปแอฟริกา (ร้อยละ 1.1) และสูงสุดในยุโรปตะวันออก (ร้อยละ 11) โรคพิษสุราส่งผลโดยตรงให้เกิดการเสียชีวิต 139,000 คนในปี 2556 เพิ่มขึ้นจาก 112,000 คนในปี 2533 เชื่อว่าการเสียชีวิตรวม 3.3 ล้านคน (ร้อยละ 5.9 ของการเสียชีวิตทั้งหมด) เกิดจากแอลกอฮอล์ มักลดความคาดหมายการคงชีพของบุคคลลงประมาณสิบปี
จุดไอโซอิเล็กทริก
จุดไอโซอิเล็กทริค (IEP หรือ pI) คือค่าความเป็นกรดซึ่งจำนวนของประจุบวกและลบของโมเลกุลแอมฟอร์ไทเมอร์เท่ากับค่าเฉลี่ยทางสถิติ
สำหรับกรดอะมิโนที่มีเพียงหมู่เอมีนหนึ่งหมู่และหมู่คาร์บ็อกซิลหนึ่งหมู่ สามารถคำนวณ pI ได้จากค่าเฉลี่ยของ pKas ของโมเลกุลนี้
ทางด่วนในประเทศญี่ปุ่น
ทางด่วน (; แปลว่า "ถนนความเร็วสูง") ในประเทศญี่ปุ่น เป็นโครงข่ายขนาดใหญ่ของทางหลวงที่ควบคุมการเข้าถึงและเก็บค่าผ่านทาง
ทางด่วนแห่งชาติ () เป็นทางด่วนสายหลักในประเทศญี่ปุ่น โครงข่ายนี้เชื่อมต่อระหว่างจังหวัดอะโอะโมะริ ตอนเหนือของเกาะฮนชู กับจังหวัดคะโงะชิมะ ตอนใต้ของเกาะคีวชู รวมถึงเชื่อมต่อกับเกาะชิโกะกุด้วย นอกจากนี้ ทางด่วนยังเปิดให้บริการสำหรับนักเดินทางในเกาะฮกไกโดและเกาะโอะกินะวะ แต่ยังไม่ได้เชื่อมต่อกับเกาะฮนชู เกาะคีวชู และเกาะชิโกะกุ
ทางด่วนในเมือง เป็นทางด่วนที่พบในเขตเมืองขนาดใหญ่หลาย ๆ เมืองของประเทศญี่ปุ่น เนื่องจากพื้นที่ไม่เพียงพอ ทางด่วนหลายสายก็มักจะก่อสร้างเป็นทางยกระดับซ้อนเหนือถนนท้องถิ่น สองโครงข่ายที่ใหญ่ที่สุด คือ ทางด่วนชุโตะในโตเกียว และทางด่วนฮันชิงในโอซะกะ ส่วนโครงข่ายที่เล็กลงมา ได้แก่ นะโงะยะ ฮิโระชิมะ คิตะกีวชู และฟุกุโอะกะ แต่ละโครงข่ายบริหารจัดการโดยบริษัทในเมืองนั้น ๆ เอง แต่ทางด่วนในฟุกุโอะกะและคิตะกีวชูบริหารจัดการโดยบริษัทเดียวกัน แต่ถนนไม่ได้เชื่อมต่อกันและกัน
อิทธิพัทธ์ ฐานิตย์
อิทธิพัทธ์ ฐานิตย์ ชื่อเล่น ก็อต เกิดวันที่ 4 สิงหาคม พ.ศ. 2538 มีชื่อเสียงจากการเป็นนักแสดงเรื่อง เดือนเกี้ยวเดือน 2Moons The Series
อิทธิพัทธ์ ฐานิตย์ ชื่อเล่น ก็อต เกิดวันที่ 4 สิงหาคม พ.ศ. 2538 กำลังศึกษาอยู่ที่คณะนิเทศศาสตร์ มหาวิทยาลัยอัสสัมชัญ ก็อต เป็นคนจังหวัดสมุทรปราการ มีน้องสาว 1 คน มีกิจการแบรนด์เป็นของตัวเอง ชื่อร้าน XXG Store
บุคลิคนิสัยเป็นคนขี้อาย เมื่อต้องอยู่ต่อหน้าผู้ใหญ่หรือคนไม่รู้จัก โดยส่วนตัวก็อต-อิทธิพัทธ์ เป็นคนรักสัตว์โดยเฉพาะแมว แนวเพลงที่ชอบคือ EDM ฉายาที่ก็อตได้รับคือ "ว่างไหนนอนนั่น"
ก็อต เข้าวงการโดยเป็นหนึ่งในหนุ่ม Cleo Bachelor 2016 และแจ้งเกิดมาจาก บทหมอป่าใน เดือนเกี้ยวเดือน 2Moons The Series
กริสเตียน เอสตัวนิ
กริสเตียน ริการ์โด เอสตัวนิ กูร์เบโล (; เกิดวันที่ 12 ตุลาคม ค.ศ. 1986) เป็นนักฟุตบอลอาชีพชาวอุรุกวัย ปัจจุบันลงเล่นให้กับสโมสรฟุตบอลฌิโรนาและทีมชาติอุรุกวัยในตำแหน่งกองหน้า
เขาเริ่มต้นกับสโมสรดานูบิโอ และย้ายไปเรจจีนาใน ค.ศ. 2008 และใช้เวลาค้าแข้งส่วนใหญ่ในประเทศสเปน โดยเฉพาะอย่างยิ่งกับอัสปัญญอล ต่อมาใน ค.ศ. 2015 เขาย้ายไปมิดเดิลส์เบรอ สโมสรในประเทศอังกฤษ
เอสตัวนิลงเล่นให้กับทีมชาติอุรุกวัยครั้งแรกใน ค.ศ. 2012 และได้ติดทีมชาติชุดแข่งขันฟุตบอลโลก 2014 และโคปาอเมริกาสองครั้ง นอกจากนี้ เขายังถือหนังสือเดินทางอิตาลี
เอสตัวนิลงเล่นทีมชาติครั้งแรกเมื่อวันที่ 14 พฤศจิกายน ค.ศ. 2012 ในนัดกระชับมิตรที่บุกไปชนะโปแลนด์ 3–1 ต่อมาวันที่ 10 กันยายน ค.ศ. 2013 เขาทำประตูแรกในนามทีมชาติ นัดที่เปิดบ้านเอาชนะโคลอมเบีย 2–0 ในการแข่งขันฟุตบอลโลก 2014 รอบคัดเลือก ต่อมาวันที่ 13 พฤศจิกายน ค.ศ. 2013 เขาทำประตูในนัดที่ชนะจอร์แดน 5–0 ในการแข่งขันรอบเพลย์ออฟระหว่างประเทศของฟุตบอลโลกรอบคัดเลือก
ผู้จัดการทีมชาติอุรุกวัย โอสการ์ ตาบาเรซ เลือกเอสตัวนิติดทีมชาติในการแข่งขันฟุตบอลโลก 2014 รอบสุดท้าย ที่ประเทศบราซิล เขาทำประตูในนัดกระชับมิตรพบกับไอร์แลนด์เหนือ และสโลวีเนีย (ทำได้นัดละหนึ่งประตู) เขาลงเล่นนัดแรกในฟุตบอลโลก 2014 เมื่อวันที่ 14 มิถุนายน นัดที่แพ้คอสตาริกา 1–3 ที่โฟร์ตาเลซา
ต่อมาเขามีชื่อติดทีมชาติอีกครั้งในโคปาอเมริกา 2015 ซึ่งเขาลงเล่นในฐานะสำรองสองนัดในรอบแบ่งกลุ่ม
เมาโร อิการ์ดิ
เมาโร เอมานูเอล อิการ์ดิ (; เกิดวันที่ 19 กุมภาพันธ์ ค.ศ. 1993) เป็นนักฟุตบอลอาชีพชาวอาร์เจนตินา ปัจจุบันลงเล่นตำแหน่งกองหน้าให้กับสโมสรฟุตบอลอินแตร์นาซีโอนาเลมีลาโน (ในฐานะกัปตันทีม) และทีมชาติอาร์เจนตินา
เขาเริ่มต้นกับชุดเยาวชนของบาร์เซโลนา ก่อนที่จะย้ายไปซัมป์โดเรีย ซึ่งเขาได้เริ่มเล่นในชุดใหญ่ เขาย้ายไปอินเตอร์ในปี ค.ศ. 2013 และในฤดูกาล 2014–15 เขาคว้ารางวัล "Capocannoniere" ในฐานะผู้ทำประตูสูงสุดประจำฤดูกาลของเซเรียอา
อิการ์ดิลงเล่นนัดแรกให้กับทีมชาติอาร์เจนตินาในเดือนตุลาคม ค.ศ. 2013
ฟร็องซัว-ตีมอเลอง เดอ ชัวซี
ฟร็องซัว-ตีมอเลอง เดอ ชัวซี (: 2 ตุลาคม 1644 — 2 ตุลาคม 1724) หรือ อธิการแห่งชัวซี (abbé de Choisy) เป็นบาทหลวงและนักเขียนชาวฝรั่งเศสที่มีความหลากหลายทางเพศ เป็นที่รู้จักจากการติดตามคณะทูตของอาแล็กซ็องดร์ อัศวินแห่งโชมง ราชทูตที่นำพระราชสาส์นของพระเจ้าหลุยส์ที่ 14 แห่งฝรั่งเศส มาถวายแด่สมเด็จพระนารายณ์มหาราช และเข้ามาเพื่อเผยแพร่ศาสนาคริสต์เมื่อ ค.ศ. 1685
อธิการแห่งชัวซีถึงแก่กรรมเมื่อวันที่ 2 ตุลาคม ค.ศ. 1724 ซึ่งเป็นวันเกิดอายุครบ 80 ปี
อัลแบร์โต ซักเกโรนี
อัลแบร์โต ซักเกโรนี () เป็นผู้จัดการทีมฟุตบอลชาวอิตาลีของทีมชาติสหรัฐอาหรับเอมิเรตส์ มีชื่อเสียงจากการคุมสโมสรชั้นนำในเซเรียอา และคว้าแชมป์ลีกกับเอซี มิลาน ในปี ค.ศ. 1999 สโมสรอื่น ๆ ที่เขาเคยคุม ได้แก่ ลาซีโอ, อินแตร์นาซีโอนาเลมีลาโน และยูเวนตุส เขาคว้าแชมป์เอเชียนคัพ 2011 กับการคุมทีมชาติญี่ปุ่น ทั้งยังคิดค้นแท็กติก 3–4–3 อันแปลกใหม่อีกด้วย
ฮันส์ เบเทอ
ฮันส์ อัลเบร็ชท์ เบเทอ () เป็นนักฟิสิกส์นิวเคลียร์สัญชาติเยอรมัน-อเมริกัน เขาเป็นบุคคลสำคัญของวงการฟิสิกส์ดาราศาสตร์ พลศาสตร์ไฟฟ้าควอนตัม และฟิสิกส์ของแข็ง เขาได้รับรางวัลโนเบลสาขาฟิสิกส์ใน ค.ศ. 1967 จากผลงานทฤษฎีการสังเคราะห์นิวเคลียสของดาวฤกษ์
เมื่อเบเทอจบการศึกษาระดับปริญญาเอกได้ไม่นาน เขาก็ได้รับทุนจากมูลนิธิร็อกเกอะเฟลเลอร์ใน ค.ศ. 1929 ทุนนี้สนับสนุนค่าใช้จ่ายเป็นจำนวน 150 ดอลลาร์ต่อเดือนสำหรับการใช้ชีวิตในต่างประเทศ เขาเลือกไปทำงานอยู่ที่ห้องปฏิบัติการคาเวนดิชแห่งมหาวิทยาลัยเคมบริดจ์ ต่อมาใน ค.ศ. 1932 เขาได้รับตำแหน่งเป็นผู้ช่วยศาสตราจารย์ที่มหาวิทยาลัยทือบิงเงินในเยอรมนี อย่างไรก็ตาม เมื่อนาซีเรืองอำนาจใน ค.ศ. 1933 เบเทอซึ่งมีเชื้อสายยิวได้ถูกไล่ออกจากงาน เขาย้ายออกจากเยอรมนีไปยังอังกฤษ โดยเป็นอาจารย์ที่มหาวิทยาลัยแมนเชสเตอร์ช่วงสั้น ๆ ก่อนที่จะย้ายไปยังสหรัฐอเมริกาใน ค.ศ. 1935 โดยเป็นอาจารย์ที่มหาวิทยาลัยคอร์เนล
ในช่วงสงครามโลกครั้งที่สอง เขาทำงานเป็นหัวหน้าแผนกทฤษฎีที่ห้องปฏิบัติการลอสแอลามอส อันเป็นห้องแลปลับซึ่งพัฒนาระเบิดนิวเคลียร์ลูกแรกขึ้น เขามีส่วนสำคัญในการคำนวณมวลวิกฤตของอาวุธนิวเคลียร์ ตลอดจนมีส่วนสำคัญในการทดลองทรินิตีและการทิ้งระเบิดนิวเคลียร์ที่ฮิโรชิมะและนางาซากิ ต่อมาภายหลังสงคราม เขาได้ร่วมกับอัลเบิร์ต ไอน์สไตน์ และนักวิทยาศาสตร์นิวเคลียร์คนอื่น ๆ แสดงจุดยืนต่อต้านการทดลองอาวุธนิวเคลียร์ตลอดจนต่อต้านการแข่งขันสั่งสมอาวุธนิวเคลียร์ในช่วงสงครามเย็น เขาเป็นผู้โน้มน้าวรัฐบาลสหรัฐลงนามในสนธิสัญญาระงับการทดสอบอาวุธนิวเคลียร์ ค.ศ. 1963 กับสหภาพโซเวียต และสนธิสัญญาต่อต้านขีปนาวุธทิ้งตัว ค.ศ. 1972
โรงเรียนนิกรราษฎร์บูรณะ
โรงเรียนนิกรราษฎร์บูรณะ ( เหราบัตย์อุทิศ ) ตั้งอยู่หมู่ที่ 2 ตำบลหนองสามวัง อำเภอหนองเสือ จังหวัดปทุมธานี
โรงเรียนนิกร ราษฎร์บูรณะ ( เหราบัตย์อุทิศ ) ตั้งอยู่หมู่ที่ 2 ตำบลหนองสามวัง อำเภอหนองเสือ จังหวัดปทุมธานี ปัจจุบันเปิดทำการสอนตั้งแต่ ระดับชั้นอนุบาล ถึง ชั้นประถมศึกษาปีที่ 6 มีเนื้อที่ 6 ไร่
โรงเรียนนิกรราษฎร์บูรณะ ตั้งขึ้นเมื่อวันที่ 9 กรกฎาคม พ.ศ. 2488 โดยขุนนิกรนรารักษ์ นายอำเภอหนองเสือ ร่วมกับ นายคิดชอบ มณีกุล ศึกษาธิการอำเภอหนองเสือ นายปรี ดิษราธร ผู้ใหญ่บ้านหมู่ 1 ตำบลหนองสามวัง กับ ราษฎรร่วมกันจัดตั้งด้วยเงินประถมศึกษาของกระทรวงศึกษาธิการ ทางราชการได้แต่งตั้ง นายสายหยุด โตสุวรรณ มาดำรงตำแหน่งครูใหญ่ จัดการเรียนการสอนตั้งแต่ระดับชั้นประถมศึกษาปีที่ 1 ถึง ชั้นประถมศึกษาปีที่ 4 ตามหลักสูตรประถมศึกษาของกระทรวงศึกษาธิการ
ต่อ มาย้ายจากที่ตั้งเดิมลงมาทางใต้ เพราะที่ตั้งเดิมไม่เหมาะสมแก่การไปมาของนักเรียน อยู่ไกลชุมชน ผู้ใหญ่บ้านกับคณะครูได้ขออนุมัติย้ายโรงเรียน โดยรื้อถอนมาปลูกสร้างในที่ดินของนายบุญ ประมัย
ต่อมาได้ย้ายมาปลูกสร้างในที่ดินของ นายวัน ตู้แก้ว อยู่ในเขตหมู่ 2 ตำบลหนองสามวัง โดยสร้างเป็นแบบ ป.1 ซ. จำนวน 3 ห้องเรียน
ปี พ.ศ. 2520 นายปลอด พลับพลี ครูใหญ่ ได้ติดต่อกับ นายแพทย์ รัชชัย เหราบัตย์ ขอบริจาคที่ดินปลูกสร้างโรงเรียน นายแพทย์ รัชชัย เหราบัตย์ เจ้าของที่ดินได้มอบที่ดินให้จำนวน 6 ไร่ และทางราชการได้ให้งบประมาณก่อสร้างอาคารเรียน แบบ 017 ( พ.ศ. 2515 ) จำนวน 1 หลัง เป็นเงิน 500,000 บาท เมื่อวันที่ 8 กุมภาพันธ์ พ.ศ. 2521
ผู้อำนวยก่อนหน้าไม่ทราบนาม
นายพลเดฟาร์ฌ
พลเอก เดฟาร์ฌ (, ถึงแก่กรรม ค.ศ. 1690) นายทหารชาวฝรั่งเศสยศนายพลช่วงคริสต์ศตวรรษที่ 17 มีบทบาทสำคัญในช่วงการปฏิวัติสยาม พ.ศ. 2231 ตรงกับปลายรัชสมัยสมเด็จพระนารายณ์มหาราช
นายพลเดฟาร์ฌนำกองทหาร 2 กองพัน (636 นาย) และเรือรบอีก 5 ลำมาพร้อมกับคณะทูตฝรั่งเศสคณะที่ 2 มายังสยาม ซึ่งคณะทูตได้เข้าเฝ้าสมเด็จพระนารายณ์มหาราช ภายใต้การนำของราชทูตซีมง เดอ ลา ลูแบร์ และโกลด เซเบอแร ดูว์ บูแล ที่ออกเดินทางจากฝรั่งเศสมายังสยามเมื่อเดือนมีนาคม ค.ศ. 1687 นายพลเดฟาร์ฌตั้งกองกำลังทหารที่มะริดและบางกอก ถ้าจำเป็นกรณีถูกโจมตี
การบุกขึ้นฝั่งของกองกำลังของนายพลเดฟาร์ฌที่บางกอกและการบุกขึ้นฝั่งของกองกำลังภายใต้การบัญชาของดูว์ บรูว์อ็อง นายทหารคนสนิทของนายพลเดฟาร์ฌ ที่มะริดทำให้เกิดกระแสการเคลื่อนไหวแนวชาตินิยมขั้นรุนแรงภายใต้การนำของพระเพทราชา เจ้ากรมพระคชบาลซึ่งเป็นขุนนางคนสนิทของสมเด็จพระนารายณ์มหาราช และจบสิ้นลงแบบเบ็ดเสร็จเด็ดขาดเมื่อเกิดการปฏิวัติสยาม พ.ศ. 2231 เมื่อสมเด็จพระนารายณ์มหาราชเสด็จสวรรคต ออกญาวิชาเยนทร์ (คอนสแตนติน ฟอลคอน) ถูกประหารชีวิต และพระเพทราชาขึ้นสืบราชบัลลังก์
พระครูพิศิษฐชโลปการ (เกลี้ยง มนุญฺโญ)
พระครูพิศิษฐชโลปการ (หลวงปู่เกลี้ยง มนุญฺโญ) อดีตเจ้าอาวาสวัดเนินสุทธาวาส เกจิดังของอำเภอเมืองชลบุรี จังหวัดชลบุรี ท่านเป็นพระที่มีเมตตาสูง ท่านพัฒนาวัดเนินสุทธาวาสจนมีความเจริญรุ่งเรืองในทุกๆ ด้าน ท่านได้สร้างมหาธาตุเจดีย์มิ่งโมลีศรีบูรพา สำนักปฏิบัติธรรมชื่อว่า "สวนป่านันทวันอาศรม" วัดนันทวัน อยู่ที่ตำบลหนองข้างคอก อำเภอเมืองชลบุรี จังหวัดชลบุรี "ปัจจุบันสังขารท่านไม่เน่าเปลื่อย " ทางวัดยังคงเก็บรักษาไว้ในโรงแก้วให้ลูกศิษย์ลูกหาและประชาชนทั่วไปได้กราบไหว้
หลวงปู่เกลี้ยง มีนามเดิมว่า " เกลี้ยง " นามสกุล " สุทธิพงศ์ " บิดาชื่อ นายเปล่ง สุทธิพงษ์ มารดาชื่อ นางเนียม สุทธิพงษ์ (ฮั้นลี้) เกิดเมื่อวันที่ 20 มิถุนายน พ.ศ. 2461 ปีมะเมีย ที่บ้านหมู่ 10 ต.หนองข้างคอก อ.เมือง จ.ชลบุรี มีพี่น้องร่วมกัน 3 คน ท่านเป็นคนที่ 2 คือ
ในวัยเยาว์ท่านไปอาศัยอยู่กับคุณตา-คุณยายที่บ้านหนองข้างคอก จนอายุได้ 8 ขวบ ก็ย้ายไปอยู่กับคุณปู่-คุณย่าที่บ้านหัวฝาด ต.บ้านสวน จ.ชลบุรี
พ.ศ. 2470 (อายุ 9 ขวบ) ก็เข้าเรียนหนังสือที่โรงเรียนประชาบาลวัดเนิน เรียนอยู่ได้ประมาณ 2 ปี ก็ย้ายกลับไปอยู่กับคุณตา-คุณยาย และเรียนหนังสือที่โรงเรียนวัดผาสุการาม ต.หนองข้างคอก อ.เมืองชลบุรี จ.ชลบุรี
ขณะท่านอายุได้เพียง 14 ปี มารดาท่านก็เสียชีวิตลง จึงได้บรรพชาเป็นสามเณรหรือบวชหน้าศพ เพื่ออุทิศผลบุญให้บุพการีเป็นเวลา 7 วัน เมื่อครบกำหนดก็ลาสิกขาไปช่วยบิดาทำนา และเรียนหนังสือต่อ จนอายุ 15 ปี ขณะอยู่ชั้นประถมปีที่ 3
เมื่ออายุได้ 17 ปี ก็ออก และย้ายมาปลูกบ้านอยู่ที่ ต.บ้านสวน อ.เมือง จ.ชลบุรี
พออายุได้ 21 ปี ครบเกณฑ์ทหาร จึงไปรับการคัดเลือกทหาร แต่เมื่อไม่ถูกเกณฑ์ไปเป็นทหารท่านจึงได้ตัดสินใจบวชเป็นพระภิกษุในพระพุทธศาสนา
เมื่ออายุครบ 21 ปีบริบูรณ์ หลังไปเกณฑ์ทหารแล้ว โยมบิดาก็ให้อุปสมบท ณ พัทธสีมาวัดวัดเนิน (ปัจจุบันชื่อ วัดเนินสุทธาวาส) ต.บางปลาสร้อย อ.เมืองชลบุรี จ.ชลบุรี เมื่อวันที่ 2 กรกฎาคม พ.ศ. 2482 โดยมี
แล้วจำพรรษาอยู่วัดแห่งนี้ ท่านได้รับฉายาทางธรรมว่า " มนุญฺโญ "
อุปสมบทได้ 5 พรรษา พระอธิการสัน เจ้าอาวาสวัดเนินได้ลาสิกขา ทางคณะสงฆ์จึงแต่งตั้งให้ พระเกลี้ยง (หลวงปู่เกลี้ยง) เป็นผู้รักษาการในตำแหน่งเจ้าอาวาสวัดเนิน เป็นเวลา 1 ปี จนกระทั่งวันที่ 1 ตุลาคม พ.ศ. 2487 ท่านจึงได้รับการแต่งตั้งเป็นเจ้าอาวาสวัดเนินพระครูพิศิษฐชโลปการ (หลวงปู่เกลี้ยง มนุญฺโญ) เจ้าอาวาสวัดเนินสุทธาวาส ตำบลบางปลาสร้อย อำเภอเมือง จังหวัดชลบุรี ท่านพักรักษาอยู่ที่โรงพยาบาลชลบุรี ด้วยโรคชรา มาเป็นเวลาหลายเดือนจนกระทั่ง เมื่อเวลา 20.40 น. ของวันที่ 2 กรกฎาคม พ.ศ. 2560 มรณภาพอย่างสงบโดยโรคชราภาพ สิริอายุได้ 99 ปี พรรษา 78
โอเวอร์วอตช์เวิลด์คัพ 2018
การแข่งขันโอเวอร์วอตช์เวิลด์คัพ 2018 คือการแข่งขันกีฬาอีสปอตส์ประเภทเกม "โอเวอร์วอตช์" ที่กำลังจะเกิดขึ้น จัดตั้งโดยบลิซซาร์ดเอ็นเตอร์เทนเมนต์ซึ่งเป็นผู้พัฒนาเกมดังกล่าวขึ้น โดยมี 20 ทีมเข้าแข่งขันในรอบแบ่งกลุ่ม ไม่รวมเจ้าภาพทั้งสี่ประเทศ ได้แก่ สหรัฐอเมริกา เกาหลีใต้ ไทย และฝรั่งเศส โดยการแข่งขันจะถูกแบ่งออกเป็น 5 ช่วงเวลาคือ ช่วงที่ 1 การคัดเลือก ตั้งแต่เดือนมีนาคมถึงเมษายน ช่วงที่ 2 การสร้างคณะกรรมการ เดือนพฤษภาคม ช่วงที่ 3 การพิสูจน์ความสามารถผู้เล่น เดือนมิถุนายนถึงกรกฎาคม ช่วงที่ 4 การแข่งขันรอบแบ่งกลุ่ม เดือนสิงหาคมถึงกันยายน และช่วงที่ 5 การแข่งขันรอบแปดทีมสุดท้าย เดือนพฤศจิกายน
การคัดเลือกประเทศ (Country Qualification) จะทำการคัดเลือกผู้เล่นที่มีค่าการประเมินทักษะ (Skill rating หรือ SR) 150 อันดับแรกของประเทศ โดยประเทศที่มีค่าเฉลี่ย SR สูงที่สุด 20 ประเทศแรกจะได้รับการเชิญให้เข้าร่วมการแข่งขัน โดยในปีนี้มีเจ้าภาพรอบแบ่งกลุ่ม 4 ประเทศ ได้แก่ ฝรั่งเศส เกาหลีใต้ ไทย และสหรัฐอเมริกา ซึ่งประเทศดังกล่าวนี้จะได้รับสิทธิในเข้าร่วมการแข่งขันโดยอัตโนมัติ โดยหากทีมของเจ้าภาพนั้นมีค่าเฉลี่ย SR อยู่ภายใน 20 อันดับแรก ประเทศที่อยู่ในอันดับถัดไป (อันดับที่ 21) จะถูกเชิญเข้าร่วมการแข่งขัน
โดยเมืองที่ใช้ในการแข่งขันในรอบแบ่งกลุ่ม ได้แก่ อินช็อน ประเทศเกาหลีใต้, กรุงเทพมหานคร ประเทศไทย, ลอสแอนเจลิส สหรัฐอเมริกา และปารีส ประเทศฝรั่งเศส โดยใช้สถานที่ดังต่อไปนี้ในการจัดการแข่งขันการสร้างคณะกรรมการ (Committee Creation) ในปีนี้มีการปรับเปลี่ยนวิธีการสรรหาให้ได้มาซึ่งคณะกรรมการการแข่งขันประจำชาติ (National Competition Committee) ของประเทศที่ผ่านเข้าร่วมการแข่งขัน โดยจะประกอบไปด้วยบุคคลสามบุคคล ได้แก่ ผู้จัดการทั่วไป ผู้ฝึกสอน และผู้นำชุมชน ซึ่งจะถูกสร้างขึ้นจากกระบวนการดังนี้
โดยมีการประกาศรายชื่อคณะกรรมการการแข่งขันประจำชาติอย่างเป็นทางการในวันที่ 31 พฤษภาคม 2561
การพิสูจน์ความสามารถผู้เล่น (Player Tryouts) จะทำการพิสูจน์ความสามารถตั้งแต่วันที่ 1 มิถุนายน ถึง 5 กรกฎาคม 2561 โดยหมายรวมถึงผู้เล่นในโอเวอร์วอตช์ลีกด้วย โดยจะสามารถเข้าร่วมแข่งขันในฐานะพลเมืองประเทศของตนเองได้ บัญชีรายชื่อผู้เล่นของแต่ละประเทศที่คณะกรรมการส่งไปอาจมีจำนวนได้ถึง 12 คน บลิซซาร์ดจะทำงานร่วมกับผู้เล่นและคณะกรรมการเพื่อทำการระบุตัวผู้เข้าแข่งขันจำนวนเจ็ดคนที่จะเดินทางไปทำการแข่งขันในรอบถ่ายทอดสด
รายชื่อสมาชิกทีมชาติที่เข้าแข่งขันในรายการโอเวอร์วอตช์เวิลด์คัพ 2018
รอบแปดทีมถูกจัดขึ้นภายในงานบลิซซ์คอน 2018 ณ ศูนย์การประชุมอะนาไฮม์ เมืองอะนาไฮม์ รัฐแคลิฟอร์เนีย ระหว่างวันที่ 3 ถึง 4 พฤศจิกายน 2561 (ตามเวลาในประเทศไทย) มีการถ่ายทอดสดผ่านระบบอินเทอร์เน็ต 12 ภาษาได้แก่ ภาษาอังกฤษ ภาษาเกาหลี ภาษาฝรั่งเศส ภาษารัสเซีย ภาษาอิตาลี ภาษาญี่ปุ่น ภาษาสเปน ภาษาสเปนสำเนียงละติน-อเมริกา ภาษาโปรตุเกส ภาษาไทย ภาษาจีนกลาง และ ภาษาจีนกลางสำเนียงไต้หวัน รูปแบบการแข่งขันที่ใช้ทำการแข่งขันในรอบก่อนรองชนะเลิศ รอบรองชนะเลิศ และรอบชิงอันดับที่สาม เป็นแบบดีที่สุดในห้าแผนที่ (Best-of-five) ส่วนในรอบชิงชนะเลิศจะเป็นรูปแบบดีที่สุดในเจ็ดแผนที่ (Best-of-seven)
จังหวัดเบงเก็ต
จังหวัดเบงเก็ต (; อีบาโลอิ: "Probinsya ne Benguet"; อีโลกาโน: "Probinsia ti Benguet"; ปังกาซีนัน: "Luyag na Benguet"; ) เป็นจังหวัดที่ไม่มีทางออกสู่ทะเลและอยู่ทางใต้สุดของเขตบริหารคอร์ดิลเยรา เกาะลูซอน ประเทศฟิลิปปินส์ เมืองหลักคือลาตรินิแดด
พื้นที่สูงของจังหวัดนี้ได้รับการขนานนามว่าเป็น "ชามสลัดแห่งฟิลิปปินส์" เนื่องจากมีการปลูกผักบนที่สูงเป็นจำนวนมาก
ภายในตัวจังหวัดมีนครที่มีความหนาแน่นแห่งหนึ่ง ชื่อว่า บาเกียว ซึ่งปกครองอย่างเป็นอิสระจากจังหวัด
จังหวัดเบงเก็ตมีพื้นที่ 2,769.08 ตารางกิโลเมตร (ถ้ารวมพื้นที่ของบาเกียวเข้าไปด้วย จะมีพื้นที่) อยู่ทางใต้สุดของเขตบริหารคอร์ดิลเยรา
จังหวัดมีอาณาเขตติดต่อกับจังหวัดบูลูบุนดูคินและอีฟูเกาทางทิศตะวันออกเฉียงเหนือ ติดกับจังหวัดนูเวบาบิซคายาทางทิศตะวันออกเฉียงใต้ ติดกับจังหวัดปังกาซีนันทางทิศใต้ ติดกับจังหวัดลาอูนีโยนทางทิศตะวันตก และจังหวัดตีโมกอีโลโคสทางทิศตะวันตกเฉียงเหนือ
ภูมิลักษณ์ส่วนใหญ่เป็นภูเขา โดยมีภูเขาปูลักเป็นจุดสูงสุดของจังหวัดและเกาะ แม่น้ำสายสำคัญได้แก่ แม่น้ำอักโน, แม่น้ำอัมบูรายัน, แม่น้ำเบ็ด, แม่น้ำบากุน, แม่น้ำบาลีลี และแม่น้ำอาซิน ซึ่งแม่น้ำบางสายก็ไหลผ่านหุบเขา
ทะเลสาบทางธรรมชาติ ได้แก่ "ทะเลทั้งสี่" ในคาบายัน ซึ่งประกอบด้วยทะเลสาบบูลาลาเกา, ดาเตปเงโปส, อินโคโลส และตาเบโย
จังหวัดเบงเก็ตมีอากาศที่เย็น อุณหภูมิสูงสุดโดยเฉลี่ยอยู่ที่ ในเดือนเมษายน และต่ำสุดอยู่ที่ ในเดือนมกราคม
จังหวัดมักประสบปัญหาการเพาะปลูกอันเนื่องมาจากน้ำค้างแข็งในช่วงเดือนหนาว ตั้งแต่ธันวาคมถึงมีนาคม โดยเฉพาะในเมืองที่อยู่ในระดับความสูงมาก อาทิ อาต็อก, บูกีอัส, มันกายัน และคิบุนกัน ในเดือนกุมภาพันธ์ ค.ศ. 2007 เบงเก็ตประสบปัญหาเพาะปลูกมากที่สุด เนื่องจากอุณหภูมิลดต่ำเหลือเพียงแค่
เจอร์รี โมเซส
เจอร์รี โมเซส (9 สิงหาคม ค.ศ. 1946 - 26 มีนาคม ค.ศ. 2018) เป็นนักเบสบอลชาวอเมริกัน สูง 191 เซนติเมตร และหนัก 95 กิโลเมตร เจอร์รี โมเซส เสียชีวิตเมื่อวันที่ 26 มีนาคม ค.ศ. 2018.
จินเซคะเกะเตะโบะกุวะ
จินเซคะเกะเตะโบะกุวะ (人生×僕= "Jinsei Kakete Boku wa"; แปลว่า "ชีวิตคูณด้วยฉันเท่ากับ") เป็นสตูดิโออัลบั้มชุดที่ 6 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 6 มีนาคม ค.ศ. 2013 อัลบั้มนี้ทำให้วันโอเคร็อกเป็นที่นิยมทั่วโลก โดยเฉพาะหลังจากซิงเกิลแรก "เดอะบีกินนิง" ที่ได้รับการเลือกเป็นเพลงประกอบภาพยนตร์ญี่ปุ่นซึ่งดัดแปลงมาจากมังงะชื่อเรื่องว่า "รุโรนิเค็งชิง" เพลงนี้ติดอันดับ 2 ในชาร์ต"บิลบอร์ด"เจแปนฮอต 100 นานถึง 45 สัปดาห์ ซิงเกิลถัดมา "ดีปเปอร์ดีปเปอร์/นัททิงเฮลส์" สำหรับเพลง "นัททิงเฮลส์" ได้ปรากฏในเกม "" และเพลง "ดีปเปอร์ดีปเปอร์" ใช้ในโฆษณาทางโทรทัศน์ของรถยนต์ซูซูกิ สวิฟท์ เพลง "คล็อกสไตรส์" ก็ได้ปรากฏในเกมเพลย์สเตชัน 3 และเพลย์สเตชัน 4 ชื่อเกมว่า "รีวกะโกะโตะกุอิชิง!" เพลง "บีเดอะไลต์" ได้นำไปใช้ประกอบภาพยนตร์แอนิเมชัน "สลัดอวกาศ กัปตันฮาร์ล็อก" นำแสดงโดยชุน โอะงุริ และฮะรุมะ มิอุระ
เหตุเพลิงไหม้ในเคเมโรโว พ.ศ. 2561
เหตุเพลิงไหม้ในเคเมโรโว พ.ศ. 2561 () เกิดขึ้นเมื่อวันที่ 25 มีนาคม พ.ศ. 2561 เวลา 17:00 น. ตามเวลาท้องถิ่น (10:00 น. ตามเวลา UTC) ที่ห้างสรรพสินค้าวินเตอร์เชอร์รีคอมเพลกซ์ ที่ตั้งอยู่ในเคเมโรโว ประเทศรัสเซีย เหตุการณ์นี้มีผู้เสียชีวิตอย่างน้อย 64 คนตามการแถลงการณ์ของทางการ เพลิงไหม้เกิดขึ้นที่ชั้นบนสุดของอาคารชั้น 4 เพลิงไหม้นี้ทำให้คนในอาคารตื่นตระหนกและกระโดดจากหน้าต่างลงมา มีผู้อพยพกว่า 100 คนและมีผู้ได้รับความช่วยเหลือ 20 คน มีคนสูญหายกว่า 27 คนซึ่งคาดว่าคนเหล่านี้เป็นพนักงานในห้างสรรพสินค้า
มีผู้ถูกขังในห้อง 4 คนขณะเกิดเหตุเพลิงไหม้ ซึ่งคนเหล่านี้เป็นผู้บริหารของห้างสรรพสินค้าแห่งนี้ มีผู้คนมากมายที่มาดูภาพยนตร์ซึ่งโรงภาพยนตร์เป็นจุดที่ชั้นสองถล่มลงมา เหยื่อส่วนใหญ่ที่ดูภาพยนตร์จะเป็นเด็กเนื่องจากในเวลานั้นเป็นช่วงฉายภาพยนตร์ "เชอร์ล็อก โนมป์" ประกอบกับเป็นวันแรกในการปิดภาคเรียน ระบบเตือนเพลิงไหม้ของห้างสรรพสินค้าถูกปิดโดยพนักงานรักษาความปลอดภัย โฆษกคณะกรรมการสืบสวนเหตุการณ์รัสเซียได้แถลงว่า ประตูหนีไฟของห้างสรรพสินค้าถูกปิดในขณะเกิดเหตุเพลิงไหม้
รองผู้ว่าราชการเมืองเคเมโรโว วลาดีมีร์ เชอแนล ตั้งข้อสันนิษฐานเบื้องต้นว่า คงมีเด็กคนหนึ่งพกไฟแช็กเข้ามาในห้องแทรมโพลีนเด็กทำให้เกิดการเสียดสีและระเบิด ซึ่งแทรมโพลีนวัสดุเป็นยางจึงทำให้เพลิงลุกเร็ว
มีผู้ส่งสารน์แสดงความเสียใจต่อเหตุเพลิงไหม้มากมาย ได้แก่ ประธานาธิบดีคาซัคสถาน นูร์ซุลตัน นาซาร์บายิฟ, ประธานาธิบดีมอลโดวา อีกอร์ โดด้อน, ประธานาธิบดีเซอร์เบีย อเล็กซานเดอร์ วูคิช, เจ้าผู้ครองรัฐคูเวต เชคเศาะบาห์ อัลอะห์มัด อัลญาบิร อัศเศาะบาห์, และสมเด็จพระสันตะปาปาฟรานซิส โฆษกประจำสำนักนายกรัฐมนตรีเยอรมนีได้นำคำพูดของนายกรัฐมนตรีเยอรมนี อังเกลา แมร์เคิล ที่กล่าวว่า "ตกใจ" กับภาพเหตุเพลิงไหม้ที่เกิดขึ้น โฆษกกระทรวงต่างประเทศจีน ฮุย เชนหยิง ได้กล่าวแสดงความเสียใจต่อผู้เสียชีวิตในเหตุเพลิงไหม้ ประธานาธิบดีเบลารุส อเล็กซานเดอร์ ลูคาเชนโค ได้กล่าวว่าเหตุการณ์นี้ควรเป็นโศกนาฎกรรม
โรงเรียนราษฎร์สงเคราะห์วิทยา
โรงเรียนราษฎร์สงเคราะห์วิทยา ตั้งอยู่หมู่ที่ 9 บ้านหนองทะเล ตำบลหนองสามวัง อำเภอหนองเสือ จังหวัดปทุมธานี
โรงเรียนราษฎร์สงเคราะห์วิทยา ตั้งขึ้นเมื่อวันที่ 12กรกฎาคม พ.ศ.2484โดยมีนายสมจิตร จันทร์เพ็ญ เป็นครูใหญ่ และนายสมบูรณ์ กสิบุตร เป็นครูทำการสอน รวม 2 ท่าน
ปี พ.ศ. 2495 ทางราชการแต่งตั้ง นายสำเภา มีแสงเพชร เป็นครูใหญ่ และเปลี่ยนชื่อโรงเรียนเป็น “โรงเรียนราษฎร์สงเคราะห์วิทยา”1. โรงเรียนวัดธรรมราษฎร์เจริญผล หมู่ที่ 6
2. โรงเรียนวัดโปรยฝน หมู่ที่ 11
3. โรงเรียนคลองสิบสาม (ผิวศรีราษฎร์บำรุง)หมู่ที่ 4
4. โรงเรียนนิกรราษฎร์บูรณะ ( เหราบัตย์อุทิศ )หมู่ที่ 2
5. โรงเรียนชุมชนประชานิกรอำนวยเวทย์หมู่ที่ 8
6. โรงเรียนพุทธารักษ์ ( เอกชน )
เคเมโรโว
เคเมโรโว () เป็นเมืองแห่งอุตสาหกรรมและเป็นเมืองศูนย์กลางของแคว้นเคเมโรโว ประเทศรัสเซีย ตั้งอยู่ที่จุดบรรจบของแม่น้ำอิสกิติมและแม่น้ำทอม บริเวณเหมืองถ่านหิน ในปี ค.ศ. 2010 มีประชากร 532,981 คน ค.ศ. 2002 มีประชากร 484,754 คนและใน ค.ศ. 1989 มีประชากร 520,263 คน
เคเมโรโวมีลักษณะภูมิอากาศแบบชื้นภาคพื้นทวีป (เคิปเปน "Dfb") ซึ่งมีอุณหภูมิตั้งแต่ -17 °C ในเดือนมกราคม จนไปถึง ในเดือนกรกฎาคม ปริมาณหยาดน้ำฟ้าค่อนข้างน้อย เพียงแค่ ต่อปี
จากเคเมโรโว สามารถเดินทางสู่ภาคตะวันตกของประเทศได้โดยสายย่อยของทางรถไฟสายทรานส์-ไซบีเรีย ซึ่งสามารถขึ้นรถไฟได้ที่สถานีรถไฟเคเมโรโว นอกจากนี้ยังสามารถเดินทางอากาศยานได้ที่ท่าอากาศยานนานาชาติเคเมโรโว ระบบขนส่งในตัวเมือง ได้แก่ รถโดยสารประจำทาง รถโดยสารไฟฟ้า และรถราง
จังหวัดอีฟูเกา
จังหวัดอีฟูเกา (อีฟูเกา: Probinsia ti Ifugao; ) เป็นจังหวัดไม่มีทางออกสู่ทะเลในเขตบริหารคอร์ดิลเยรา เกาะลูซอน ประเทศฟิลิปปินส์ เมืองหลักคือลากาเว มีอาณาเขตติดต่อกับจังหวัดเบงเก็ตทางทิศตะวันตก จังหวัดบูลูบุนดูคินทางทิศเหนือ จังหวัดอีซาเบลาทางทิศตะวันออก และจังหวัดนูเวบาบิซคายาทางทิศใต้
จังหวัดนี้เป็นที่ตั้งของนาขั้นบันไดฟิลิปปินคอร์ดิลเยราและนาขั้นบันไดบานาเว ซึ่งเป็นแหล่งท่องเที่ยวสำคัญของจังหวัด เชื่อกันว่านาขั้นบันไดเหล่านี้มีอายุประมาณ 2,000 ปี อย่างไรก็ตาม จากการวิจัยโดยใช้การหาอายุจากคาร์บอนกัมมันตรังสี นาขั้นบันไดมีอายุน้อยกว่านั้น ในปี ค.ศ. 1995 นาขั้นบันไดทั้งสองแห่งถูกประกาศให้เป็นแหล่งมรดกโลกของยูเนสโก ต่อมาในปี ค.ศ. 2008 และ 2015 "เพลงฮัดฮัดแห่งอีฟูเกา" และ "พิธีปุนนัก" ก็ถูกจัดให้เป็นมรดกทางวัฒนธรรมของยูเนสโกเช่นกัน
อีฟูเกามาจากคำว่า "i-pugo" (""i"" [มาจาก/ผู้คน] และ "pugo" [เนินเขา]) รวมกันจึงแปลว่า "ผู้คนแห่งเนินเขา"
บริษัทอินเดียตะวันออกของฝรั่งเศส
บริษัทอินเดียตะวันออกของฝรั่งเศส (, ) บริษัทการค้าก่อตั้งเมื่อ ค.ศ. 1664 ลงทุนร่วมกับ บริษัทอินเดียตะวันออกของอังกฤษ และ บริษัทอินเดียตะวันออกของเนเธอร์แลนด์ ใน อินเดียตะวันออก
กรดแมนดีลิก
กรดแมนดีลิก () เป็นกรดอะโรมาติกอัลฟาไฮดรอกซี มีสูตรโครงสร้างโมเลกุลเป็น CHCH (OH) COH มีส่วนของโมเลกุลที่เป็นไครัลอะตอม โดยสารผสมราซิมิค (racemic mixture) ของกรดแมนดีลิกมีชื่อเรียกอีกอย่างหนึ่งว่า กรดพาราแมนดีลิก (paramandelic acid) ทั้งนี้ กรดแมนดีลิกบริสุทธิ์มีลักษณะเป็นผลึกของแข็งสีขาว ละลายได้ดีในน้ำและตัวทำละลายอินทรีย์ที่มีขั้ว กรดแมนดีลิกถือเป็นสารตั้งต้นที่สำคัญในการผลิตยาหลายชนิด
กรดแมนดีลิกถูกค้นพบโดยเฟอร์ดินาน ลูดวิก วิงเคลอร์ เภสัชกรชาวเยอรมัน เมื่อปี 1831 จากการให้ความร้อนแก่สารสกัดที่ได้จากอัลมอนด์ขม นอกจากนี้ยังพบการเกิดกรดแมนดีลิกขึ้นได้จากกระบวนการเมแทบอลิซึมของเอพิเนฟรีน และนอร์เอพิเนฟริน ในร่างกาย ปัจจุบันสามารถสังเคราะห์กรดแมนดีลิกขึ้นได้หลากหลายช่องทางภายในห้องปฏิบัติการ โดยกรดแมนดีลิกนี้ถูกนำมาใช้ในทางการแพทย์เพื่อเป็นยาปฏิชีวนะในการรักษาโรคที่เกิดจากการติดเชื้อแบคทีเรียในระบบทางเดินปัสสาวะ รวมไปถึงการใช้เพื่อช่วยในการผลัดเซลล์ผิว
กรดแมนดีลิกถูกค้นพบเมื่อปี ค.ศ. 1831 โดยเภสัชกรชาวเยอรมัน เฟอร์ดินาน ลูดวิก วิงเคลอร์ (ค.ศ. 1801–1868) ในขณะที่เขากำลังให้ความร้อนแก่อะมิกดาลิน ซึ่งเป็นสารที่สกัดได้จากอัลมอนด์ชนิดขม ในสารละลายกรดไฮโดรคลอริก เขาจึงได้ตั้งชื่อให้กับสารนี้ว่า "กรดแมนดีลิก" ซึ่งมีที่มาจากคำว่า "Mandel" ในภาษาเยอรมันที่หมายถึง "อัลมอนด์" นอกจากนี้ยังมีอนุพันธ์ของกรมแมนดีลิกที่สามารถเกิดขึ้นได้เองตามธรรมชาติจากการเมแทบอลิซึมของเอพิเนฟรีน และนอร์เอพิเนฟริน โดยเอนไซม์โมโนเอมีนออกซิเดสและ แคทีโคล-โอ-เมทิล ทรานส์เฟอเรส
โดยส่วนใหญ่แล้ว กรดแมนดีลิกมักถูกสังเคราะห์ขึ้นได้จากการเกิดปฏิกิริยาไฮโดรไลสิสของแมนดีโลไนไตรล์ โดยมีกรดเป็นตัวเร่งปฏิกิริยา (acid-catalysed hydrolysis), ได้ผลิตภัณฑ์กลางปฏิกิริยาเป็นไซยาโนไฮดรินของเบนซอลดีไฮด์ ทั้งนี้ แมนดีโลไนไตรล์สามารถเตรียมขึ้นได้จากการทำปฏิกิริยาระหว่างเบนซอลดีไฮด์กับโซเดียมไบซัลไฟต์ เพื่อให้ได้ผลิตภัณฑ์กึ่งกลางที่จะต้องเข้าทำปฏิกิริยาไฮโดรไลสิสกับโซเดียมไซยาไนด์จนได้ผลิตภัณฑ์สุดท้ายเป็นแมนดีโลไนไตรล์
ปฏิกิริยาการสังเคราะห์กรดกรดแมนดีลิกจากแมนดีโลไนไตรล์ ดังแสดงด้านล่าง:
นอกจากนี้ ยังสามารถสังเคราะห์กรดแมนดีลิกจากการเกิดปฏิกิริยาไฮโดรไลสิสระหว่างกรดเฟนิลคลอโรอะเซติก (phenylchloroacetic acid) กับไดโบรมาซีโตฟีโนน (dibromacetophenone), การให้ความร้อนแก่เฟนิลไกลออกซาลในสภาวะด่าง รวมไปถึง พบการเกิดได้ในกระบวนการเสื่อมสลายของสไตรีน ซึ่งตรวจพบได้ในปัสสาวะ
กรดแมนดีลิกได้ถูกนำมาใช้เชิงการแพทย์มาอย่างยาวนานในฐานะยาปฏิชีวนะชนิดหนึ่ง โดยเฉพาะอย่างยิ่งการใช้เพื่อรักษาการติดเชื้อแบคทีเรียในระบบทางเดินปัสสาวะ ยานี้มีในรูปแบบยารับประทาน และเป็นส่วนผสมของสารเคมีขัดลอกหน้า (chemical face peels) บางสูตร เนื่องจากกรดแมนดีลิกเป็นสารในกลุ่มกลุ่มอัลฟาโฮดรอกซี (AHAs) ซึ่งมีสรรพคุณในการช่วยผลัดเซลล์ผิวได้ดี
นอกจากนี้ กรดแมนดีลิกยังเป็นสารตั้งต้นที่สำคัญในการผลิตยาหลายๆชนิด อย่าง แอโมลาโนน หรือไซแคลนดีเลท และโฮมาโทรพีน ซึ่งเป็นเอสเทอร์ของกรดแมนดีลิก และ พีโมลีน ซึ่งสังเคราะห์ขึ้นจากการควบแน่นเอทิลเอสเทอร์ของกรดแมนดีลิกกับกวานิดีน
ทักษิเณศวรกาลีมนเทียร
ทักษิเณศวรกาลีมนเทียร ( "ทกฺษิเณศวร กาลี มนฺทิร"; ; ) เป็นวัดในศาสนาฮินดู ตั้งอยู่ในเมืองทักษิเณศวร ใกล้กับเมืองโกลกาตา ในประเทศอินเดีย โดยมีพระแม่กาลีที่มีพระนามว่า พระแม่ภวาตาริณี (भवतारिणी) เป็นประธานของวัด วัดแห่งนี้สร้างขึ้นในปี ค.ศ. 1855 โดย รานี ราชโมนี ซึ่งเป็นผู้ที่ศรัทธาต่อพระแม่กาลีอย่างแรงกล้า วัดแห่งนี้มีชื่อเสียงในด้านความสัมพันธ์กับ สวามีรามกฤษณะ ผู้เป็นศิษย์เอกแห่งพระแม่กาลี ข้างในวัดนี้มีเทวรูปพระแม่ภวาตาริณีซึ่งฉลองพระองค์อย่างงดงามยิ่งนัก วัดนี้เป็นสถานที่ถ่ายภาพยนตร์เรื่อง "เจ ทักษิเณศวร กาลี มา" (जय दक्षिणेश्वर काली माँ) ในปี ค.ศ. 1996 วัดนี้เป็นสถานที่ศักดิ์สิทธิ์มาก มีทั้งชาวอินเดีย ชาวบังคลาเทศ และทุกคนทั่วทุกสารทิศมากราบไหว้ขอพรจากพระแม่กาลี
จังหวัดคาลิงกา
จังหวัดคาลิงกา (อีโลกาโน: Probinsia ti Kalinga; ) เป็นจังหวัดที่ไม่มีทางออกสู่ทะเลในเขตบริหารคอร์ดิลเยรา เกาะลูซอน ประเทศฟิลิปปินส์ มีเมืองหลักคือตาบุก โดยจังหวัดคาลิงกาแยกตัวออกจากจังหวัดคาลิงกา-อาปาเยาในปี ค.ศ. 1995
อาณาเขตติดต่อกับจังหวัดบูลูบุนดูคินทางทิศใต้, จังหวัดอาบราทางทิศตะวันตก, จังหวัดอีซาเบลาทางทิศตะวันออก, จังหวัดคากายันทางทิศตะวันออกเฉียงเหนือ และจังหวัดอาปาเยาทางทิศเหนือ
จังหวัดคาลิงกามีพื้นที่ 3,231.25 ตารางกิโลเมตร ครอบคลุมพื้นที่ตอนกลางของเขตบริหารคอร์ดิลเยราบนเกาะลูซอน ภูมิประเทศส่วนใหญ่เป็นภูเขาสูงตั้งแต่ 1,500-2,500 เมตร พื้นที่ทางตะวันตกของเป็นที่สูงชันและที่ราบในหุบเขา ส่วนทางตะวันออกเป็นตีนเขาแบบไล่ระดับ ป่าพบได้ตามพื้นที่สูง ส่วนพื้นที่ต่ำจะเป็นทุ่งหญ้า
อุณหภูมิโดยเฉลี่ยอยู่ระหว่าง 17-22 องศาเซลเซียส และมีสภาพภูมิอากาศแบบที่ 3 ของประเทศ ฤดูแล้งเริ่มตั้งแต่เดือนพฤศจิิกายน-เมษายน ส่วนฤดูฝนอยู่ในช่วงที่เหลือ ปริมาณน้ำฝนจะมากในเดือนกรกฎาคม-ตุลาคม
แม่น้ำสายหลักคือแม่น้ำชิโก ซึ่งมีต้นน้ำอยู่ที่จังหวัดบูลูบุนดูคิน และไหลไปรวมกับแม่น้ำคากายัน แม่น้ำชิโกมีลำน้ำสาขาหลายสาย ได้แก่ แม่น้ำบูน็อก, แม่น้ำตานูดัน, แม่น้ำบีกา, แม่น้ำปาซิล, แม่น้ำปอสวอย, แม่น้ำเดาอังกัน, แม่น้ำมาบากา และแม่น้ำซัลตัน นอกจากนี้ยังสามารถพบทะเลสาบขนาดเล็กภายในจังหวัดได้อีกด้วย
เอ็ดการ์ บรูโน ดา ซิลวา
"เอ็ดการ์ บรูโน ดา ซิลวา เกิดเมื่อวันที่ 3 มกราคม พ.ศ. 2530 หรือ เอ็ดการ์"', เป็นนักฟุตบอลอาชีพชาวบราซิล เคยเล่นให้กับสโมสรฟุตบอลบุรีรัมย์ ยูไนเต็ดในตำแหน่งกองหน้า
จังหวัดบูลูบุนดูคิน
จังหวัดบูลูบุนดูคิน () เป็นจังหวัดที่ไม่มีทางออกสู่ทะเลในเขตบริหารคอร์ดิลเยรา เกาะลูซอน ประเทศฟิลิปปินส์ มีเมืองหลักคือบอนต็อก จังหวัดนี้มักรู้จักกันในชื่อ "จังหวัดเมาต์เทน" เนื่องจากพื้นที่ส่วนใหญ่เป็นแนวเทือกเขาคอร์ดิลเยราเซนทรัล ซึ่งอยู่ทางตอนบนของเกาะลูซอน
จังหวัดเมาต์เทน เคยเป็นชื่อจังหวัดในอดีตที่ครอบคลุมพื้นที่จังหวัดในเขตบริหารคอร์ดิลเยราในปัจจุบัน อดีตจังหวัดแห่งนั้นจัดตั้งโดยคณะกรรมาธิการฟิลิปปินในปี ค.ศ. 1908 และถูกแยกออกในปี ค.ศ. 1966 ในชื่อจังหวัดบูลูบุนดูคิน, จังหวัดเบงเก็ต, จังหวัดคาลิงกา-อาปาเยา และจังหวัดอีฟูเกา
จังหวัดนี้มีชื่อเสียงในด้านถ้ำมัมมี่ที่มีชื่อเสียง ซึ่งมีร่างที่ถูกทำมัมมี่อยู่จริง
สถาบันการศึกษานานาชาติบริดจ์
สถาบันการศึกษานานาชาติบริดจ์ เป็นเครือข่ายโรงเรียนอนุบาลและประถม มีสาขาแรกที่ประเทศเคนยา และต่อมาได้ขยายสาขาไปอีก 4 ประเทศ ได้แก่ ไลบีเรีย, ไนจีเรีย, อูกานดา, และอินเดีย ปัจจุบันบริดจ์มีสาขาประมาณ 500 สาขา และมีนักเรียนกว่า 80,000 คน ก่อตั้งโดยแชนอน เมย์, จิม คิมเมลแมน, และฟิล เฟรย์ เมื่อปี 2008
วิสัยทัศน์ของบริดจ์คือการแก้ไขปัญหาระบบการศึกษาของประเทศด้อยพัฒนา ซึ่งหมายถึงการแก้ไขผู้สอนที่ไร้ประสิทธิภาพ ห้องเรียนที่ขาดอุปกรณ์การเรียน หรือการฉ้อฉลเป็นต้น ค่าเรียนของบริดจ์สำหรับนักเรียน 1 คนอยู่ที่ 6 ดอลลาร์ต่อเดือน
ผลวิจัยรายงานว่าการขาดสอนของครูในบริดจ์อยู่ที่ต่ำกว่าร้อยละ 1 ส่วนโรงเรียนรัฐบาลในเคนยามีผู้ขาดสอนอยู่ที่ร้อยละ 47
บริดจ์ถูกวิจารณ์อย่างต่อเนื่องว่าระบบการสอนนั้นเถรตรงเกินไป ไม่เปิดโอกาสให้เด็กมีความคิดสร้างสรรค์ และไม่ได้มาตรฐานตามประเทศฝั่งตะวันตก นอกจากนี้บริดจ์ยังถูกมองว่าเป็นองค์กรแสวงหาผลกำไรจากผู้ยากจน และทำให้โรงเรียนรัฐบาลหลายแห่งในเคนยาไม่ได้รับการสนับสนุนด้านเงินทุนจากต่างประเทศ
ราคา 6 ดอลลาร์ต่อเดือนนั้น มีนักวิจารณ์บางคนมองว่าเป็นราคาที่แพงเกินไปสำหรับประชากรในเคนยา อีกทั้งราคาจริงอาจสูงกว่านี้เนื่องจากบริดจ์มีการเก็บค่าอาหารและค่าชุดเครื่องแบบ มีผู้ประมาณว่าราคาจริงอาจอยู่ที่ประมาณ 10 ดอลลาร์ต่อเดือน
นิวยอร์ก เอ็กซ์เซลซิเยอร์
นิวยอร์ก เอ็กซ์เซลซิเยอร์ () หรือเรียกโดยย่อว่า NYXL เป็นทีมกีฬาอีสปอร์ตโอเวอร์วอตช์สัญชาติอเมริกา มีฐานอยู่ที่เมืองนิวยอร์ก ซิตี้ รัฐนิวยอร์ก สหรัฐอเมริกา ซึ่งปัจจุบันลงเล่นอยู่ในฤดูกาลปกติของโอเวอร์วอตช์ลีก (OWL) นิวยอร์ก เอ็กซ์เซลซิเยอร์เป็นหนึ่งในสิบสองทีมสมาชิกก่อตั้งโอเวอร์วอตช์ลีก และเป็นแบรนด์อันดับเจ็ดที่ได้รับการเปิดตัวอย่างเป็นทางการโดยแอคติวิชั่นบลิซซาร์ด ถือครองการบริหารงานโดยสเตอร์ลิง วีซีผู้เป็นเจ้าของทีม ซึ่งยังเป็นเจ้าของทีมเบสบอลลีกอเมริกัน นิวยอร์กเมทส์ อีกด้วย
รายชื่อผู้เล่นของนิวยอร์ก เอ็กซ์เซลซิเยอร์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
วันที่ 20 กุมภาพันธ์ 2561 นิวยอร์ก เอ็กซ์เซลซิเยอร์ออกแถลงอย่างเป็นทางการเกี่ยวกับชื่อทีมและทะเบียนผู้เล่นในทีมอาคาเดมีของตน โดยใช้ชื่อ XL2 Academy
ไมค์ ทัคเกอร์ (นักขี่ม้า)
ไมค์ ทัคเกอร์ (30 พฤศจิกายน ค.ศ. 1944 – 28 มีนาคม ค.ศ. 2018) เป็นนักขี่ม้าชาวอังกฤษ รู้จักกันในฐานะผู้บรรยายการแข่งขันขี่ม้า ไมค์ ทัคเกอร์เกิดที่เมืองคอทสโวลด์ เคยเป็นชาวนาเลี้ยงวัว กับ วังยู แคทเทิล ไมค์ ทัคเกอร์แต่งงานกับ แอนเจอร์รา ไมค์ ทัคเกอร์เสียชีวิตเมื่อวันที่ 28 มีนาคม ค.ศ. 2018 ด้วยวัยอายุ 73 ปี